Pharma CE

2nd International Conference in Pharmaceutics and Cosmetics (ICPCos 2025)
2025-12-03 - 2025-12-04 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
2nd International Conference in Pharmaceutics and Cosmetics
(ICPCos 2025)
December 3-4, 2025
Monash University Malaysia

Description
The 2nd International Conference in Pharmaceutics and Cosmetics (ICPCos 2025) aims to create a vibrant platform for knowledge exchange and collaboration among academics, researchers, industry professionals, and entrepreneurs. Building on the success of the inaugural conference, ICPCos 2025 will spotlight cutting-edge advancements in pharmaceutical and cosmetic sciences, with a focus on their applications for industrial innovation and societal benefit.
Conference Objectives:

Foster Academic-Industrial Collaboration:
Strengthen partnerships between academia and the pharmaceutical and cosmetics industries to translate research innovations into practical solutions.
Encourage Academic Entrepreneurship:
Inspire and support entrepreneurial initiatives among academics, fostering the development of novel products and technologies.
Highlight Technological Advancements:
Showcase recent advances in pharmaceutical and cosmetic technologies, emphasizing their potential impact on industrial growth and development.

Key Activities

Plenary and Keynote Sessions:
Insights from leading experts on emerging trends and groundbreaking innovations in pharmaceutics and cosmetics.
Scientific Presentations:
Oral and poster sessions featuring the latest research findings and case studies.
Industry Showcases and Exhibitions:
Opportunities for industry leaders and startups to present their products, technologies, and services.
Networking Opportunities:
Dedicated sessions to connect participants, fostering collaborations across academia and industry.

Abstract Submission Guidelines
Deadline for Submission: 3 October 2025

Abstract Format:

Word Count: 300 words maximum (excluding title, author names)

Format Requirements:

Title: Bold, 14-point font, maximum 15 words
Author Information: (12-point font): Presenter’s Name (first), followed by other authors’ names
Affiliation(s): Institution(s) of all authors (12-point font)

Abstract Body: 12-point font, structured as follow:

Purpose
Methods
Results
Conclusion

Preferred Presentation Format: Oral or Poster (please indicate preference). The organising committee reserves the right to make the final decision regarding allocation to oral or poster presentation.

Topic Areas: Please select one of the following areas as the nature of the presentation.

Cosmetic Science
Pharmaceutical Technology
Pharmaceutical/Biomedical Analysis
Biomedical Sciences

Note: Provisional abstract acceptance will be notified within 1 month after submission. Final abstract acceptance will only be confirmed after registration has been submitted.

Abstract submission: https://go.monash.edu/icpcos2025-abstract
Event Details
Date: 3 December 2025 at 9:00 am – 4 December 2025 at 5:00 pm

Venue: Monash University Malaysia – Jalan Lagoon Selatan, 47500 Bandar Sunway, Selangor Darul Ehsan. – Maps & Transport
*The closest BRT station (directly connected to the campus) is SunU – Monash. The SunU – Monash BRT station is on the Sunway BRT line (connected to the LRT Kelana Jaya line through the interchange station USJ 7)

Registration Fees (including daily lunches and teas) :

Early Bird Registration (on or before 3 September 2025) : RM600
Standard Registration (after 3 September 2025) : RM900

Register here: https://go.monash.edu/icpcos2025
Download eFlyer here

Conference Sessions
3 December 2025

Morning Session: Cosmetic Technology: The Intersection of Science and Beauty
Afternoon Session: Biomedical Science and Medicinal Chemistry: Pioneering Solutions for Modern Healthcare

4 December 2025

Morning Session: Innovations in Pharmaceutical Technology: Shaping the Future of Drug Development
Afternoon Session: Pharmaceutical Analysis: Unlocking Insights for Enhanced Efficacy and Safety

Contact Information
For more information or inquiries, please contact:

Celine Liew: celine.liew@monash.edu

Paul Ho: paul.ho@monash.edu

โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
2025-10-20 08:00 - 17:00 (Asia/Krasnoyarsk) | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการอบรมเชิงปฏิบัติการ
เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
ระหว่างวันที่ 13 – 14 ธันวาคม พ.ศ. 2568
ณ คณะเภสัชศาสตร์ จุฬาลงกรณ์มหาวิทยาลัย

หลักการและเหตุผล
ในศตวรรษที่ 21 การพัฒนายาและนวัตกรรมด้านสุขภาพเผชิญกับความท้าทายที่ซับซ้อนมากขึ้น ทั้งค่าใช้จ่ายสูง ระยะเวลาการวิจัยยาวนาน และอัตราความล้มเหลวสูง ทำให้จำเป็นต้องอาศัยเทคโนโลยีขั้นสูงเพื่อเพิ่มประสิทธิภาพ ปัญญาประดิษฐ์ (Artificial Intelligence: AI) และ วิทยาการข้อมูล (Data Science) จึงได้รับการยอมรับในระดับสากลว่าเป็นเครื่องมือสำคัญในการสนับสนุนทุกขั้นตอน ตั้งแต่การคัดกรองสารประกอบ การออกแบบโมเลกุลยา การทำนายโครงสร้างโปรตีน ไปจนถึงการคาดการณ์ผลการทดลองล่วงหน้า ช่วยลดต้นทุนและเวลา เพิ่มอัตราความสำเร็จ และเร่งกระบวนการนำยานวัตกรรมสู่ผู้ป่วย ตัวอย่างเช่น AlphaFold ของ DeepMind และบริษัท Insilico Medicine ที่ใช้ AI พัฒนายารักษาโรค Fibrosis และมะเร็งจนประสบผลสำเร็จ
ในขณะที่ประเทศไทยยังมีการประยุกต์ใช้ AI ในการค้นพบและพัฒนายาในวงจำกัดเฉพาะกลุ่มนักวิชาการและภาคอุตสาหกรรม ส่งผลให้เยาวชน โดยเฉพาะนักเรียนระดับมัธยมศึกษาตอนปลาย ยังไม่ตระหนักถึงศักยภาพและโอกาสในสาขานี้ ทั้งที่เป็นวัยซึ่งกำลังตัดสินใจเลือกเส้นทางการเรียนต่อและอาชีพในอนาคต เยาวชนไทยจำนวนมากมีศักยภาพและสนใจเทคโนโลยี แต่ยังขาดช่องทางที่จะเปิดโลกทัศน์และเชื่อมโยงวิทยาศาสตร์สุขภาพกับเทคโนโลยีดิจิทัลสมัยใหม่
โครงการอบรมนี้สอดคล้องกับ ยุทธศาสตร์ชาติและนโยบาย Thailand 4.0 ในการพัฒนากำลังคนด้านเทคโนโลยีขั้นสูง และสนับสนุน นโยบายมหาวิทยาลัยด้าน Digital Health และการแพทย์แม่นยำ (Precision Medicine) เพื่อยกระดับองค์ความรู้ของเยาวชนไทยให้ทัดเทียมมาตรฐานสากล ทั้งยังมีบทบาทสำคัญในการสร้างแรงบันดาลใจและเครือข่ายเยาวชนที่สนใจวิทยาศาสตร์ข้อมูลและชีวการแพทย์ ซึ่งจะเป็นรากฐานในการพัฒนางานวิจัยด้าน AI for Drug Discovery และบุคลากรรุ่นใหม่ที่ตอบสนองต่อความเปลี่ยนแปลงอย่างรวดเร็วของวิทยาศาสตร์สุขภาพในอนาคต
ในการนี้ คณะเภสัชศาสตร์ จุฬาลงกรณ์มหาวิทยาลัย จึงจัดทำโครงการบริการวิชาการ “AI Drug Hunter: ปัญญาประดิษฐ์กับการค้นพบยาแห่งอนาคต” ขึ้นเพื่อให้นักเรียนมัธยมปลายได้เรียนรู้และสัมผัสประสบการณ์จริงด้าน AI และการพัฒนายา โครงการนี้มุ่งเน้นทั้ง ภาคบรรยายและปฏิบัติการ (Workshop) เพื่อเสริมทักษะการคิดเชิงวิเคราะห์ การใช้เครื่องมือเชิงคอมพิวเตอร์ และการจำลองออกแบบยา ให้ผู้เข้าร่วมเข้าใจภาพรวมของกระบวนการพัฒนายาสมัยใหม่ และมองเห็นเส้นทางการศึกษาต่อในสาขาที่เกี่ยวข้อง เช่น ชีววิทยาเชิงคำนวณ ชีวสารสนเทศ และเภสัชศาสตร์เชิงนวัตกรรม

วัตถุประสงค์
เพื่อให้ความรู้พื้นฐาน เกี่ยวกับการประยุกต์ใช้ปัญญาประดิษฐ์และ Data Science ในการค้นพบและพัฒนายา
ฝึกทักษะการคิดเชิงวิเคราะห์ ผ่านการทำปฏิบัติการในการจำลองกระบวนการออกแบบยา
ส่งเสริมและแนะแนวทางการเรียนต่อ ในสาขาที่เกี่ยวข้องกับปัญญาประดิษฐ์ ชีววิทยาเชิงคำนวณ และเภสัชกรรม
ผู้เข้าร่วมการอบรม 👉👉 ลงทะเบียน
นักเรียนระดับมัธยมศึกษาตอนปลาย รวมถึงผู้ที่สนใจ
อัตราค่าลงทะเบียน
อัตราล่วงหน้า ท่านละ 1,500 บาท (ลงทะเบียนและชำระเงินภายในวันที่ 10 พฤศจิกายน 2568)
อัตราปกติ ท่านละ 2,500 บาท (ลงทะเบียนและชำระเงินวันที่ 11 พฤศจิกายน – 4 ธันวาคม 2568)

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283,8481 หรือ e-mail: ce@pharm.chula.ac.th

👉👉 ลงทะเบียน
👉👉 ส่งหลักฐานการชำระค่าลงทะเบียน

โครงการสัมมนาทางวิชาการ เรื่อง “PDE5-Inhibitor for Holistic Approach of ED, BPH Treatment and Cardiovascular Health”
2025-10-20 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการ “การสัมมนาทางวิชาการ ประจำปีงบประมาณ 2569”
เรื่อง “PDE5-Inhibitor for Holistic Approach of ED,
BPH Treatment and Cardiovascular Health”
ผ่านระบบออนไลน์ (webinar)
วันที่ 30 ตุลาคม 2568 เวลา 14.00-15.00 น.

หลักการและเหตุผล
ยาในกลุ่ม PDE5-inhibitor เป็นที่รู้จักในการใช้เพื่อการรักษาภาวะหย่อนสมรรถภาพทางเพศ แต่ Tadalafil นั้นเป็น PDE5-inhibitor เพียงตัวเดียว ที่นอกเหนือจากการใช้รักษาภาวะหย่อนสมรรถภาพทางเพศได้ ยังสามารถใช้ในการรักษาอาการของโรคต่อมลูกหมากโตได้อีกด้วย รวมถึงในปัจจุบันมีการศึกษาเพิ่มมากขึ้นว่าการใช้ยาในกลุ่ม PDE5-inhibitor อาจจะมีส่วนช่วยในการลดความเสี่ยงในการเกิดโรคทาง cardiovascular ได้
วัตถุประสงค์
เพื่อเพิ่มพูนความรู้แก่เภสัชกรในการใช้ยา PDE5-inhibitor ในการรักษาภาวะหย่อนสมรรถภาพทางเพศและโรคต่อมลูกหมากโต รวมถึงอัปเดตข้อมูลเกี่ยวกับการลดความเสี่ยงทาง cardiovascular ที่ตีพิมพ์ในปี 2025
ผู้เข้าร่วมการอบรม
เภสัชกรผู้สนใจ ไม่เสียค่าลงทะเบียน 👉👉 ลงทะเบียน

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283,8481 หรือ e-mail: ce@pharm.chula.ac.th

โครงการหลักสูตรการฝึกอบรม เรื่อง “PharmCU Drug Journey: เปิดโลกนวัตกรรมยา จากโมเลกุลสู่สูตรตำรับ”
2025-10-20 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการหลักสูตรการฝึกอบรม
เรื่อง “PharmCU Drug Journey: เปิดโลกนวัตกรรมยา จากโมเลกุลสู่สูตรตำรับ”
วันที่ 20 ตุลาคม – 8 พฤศจิกายน พ.ศ. 2568
ณ ห้องเรียนออนไลน์ Moodle และ ห้องปฏิบัติการ คณะเภสัชศาสตร์ จุฬาลงกรณ์มหาวิทยาลัย

หลักการและเหตุผล

ปัจจุบันวิทยาศาสตร์และเทคโนโลยีด้านเภสัชกรรมมีการพัฒนาอย่างก้าวกระโดด นวัตกรรมด้านการออกแบบและพัฒนายา (Drug Innovation) มีบทบาทสำคัญต่อการดูแลสุขภาพของประชาชน ตั้งแต่การสร้าง สูตรตำรับยา (Drug Formulation) เช่น ยาเม็ด แคปซูล และยาน้ำ ไปจนถึงกระบวนการ ควบคุมคุณภาพ (Quality Control) เพื่อให้มั่นใจว่ายามีความปลอดภัย มีประสิทธิภาพ และได้มาตรฐานตามข้อกำหนดสากลอย่างไรก็ตาม ความรู้เกี่ยวกับนวัตกรรมยาและการควบคุมคุณภาพยังคงจำกัดอยู่เฉพาะในระดับอุดมศึกษาและวิชาชีพ ทั้งที่ความเข้าใจพื้นฐานในเรื่องเหล่านี้ถือเป็นก้าวแรกที่สำคัญของการเรียนรู้ด้านวิทยาศาสตร์สุขภาพและเภสัชศาสตร์ ซึ่งจะมีบทบาทอย่างยิ่งต่อการพัฒนาทรัพยากรมนุษย์ในอนาคต
ภาควิชาวิทยาการเภสัชกรรมและเภสัชอุตสาหกรรม ฝ่ายบัณฑิตศึกษาและการเรียนรู้ตลอดชีวิต และหน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย จึงได้จัดทำโครงการฝึกอบรม “ก้าวแรกสู่นวัตกรรมยา: สูตรตำรับและการควบคุมคุณภาพ” ขึ้น เพื่อเปิดโลกทัศน์ทางวิทยาศาสตร์และเภสัชกรรมแก่นักเรียนระดับมัธยมศึกษาสายวิทยาศาสตร์ ผ่านกิจกรรมการเรียนรู้ที่ผสมผสานทั้งภาคทฤษฎีและการปฏิบัติในห้องปฏิบัติการ ซึ่งออกแบบให้ เข้าใจง่าย สนุก และปลอดภัย
กิจกรรมประกอบด้วยการจำลองการสร้างสูตรตำรับยาเบื้องต้น การทดลองทดสอบคุณภาพยาที่เหมาะสมกับผู้เรียน ตลอดจนการฝึกใช้เครื่องมือพื้นฐานในห้องปฏิบัติการเภสัชกรรม โดยมีวัตถุประสงค์เพื่อให้นักเรียนได้รับความรู้เบื้องต้นเกี่ยวกับนวัตกรรมยา พัฒนาทักษะการคิดวิเคราะห์เชิงระบบ เสริมสร้างทักษะการทำงานในห้องปฏิบัติการ และที่สำคัญ คือสร้างแรงบันดาลใจให้นักเรียนก้าวสู่เส้นทางการเรียนรู้และการวิจัยด้านเภสัชศาสตร์ในระดับอุดมศึกษาและวิชาชีพในอนาคต

วัตถุประสงค์

เพื่อให้นักเรียนมัธยมสายวิทยาศาสตร์มีความรู้เบื้องต้นเกี่ยวกับนวัตกรรมยา ตั้งแต่การสร้างสูตรตำรับจนถึงการควบคุมคุณภาพ
เพื่อพัฒนาทักษะการคิดวิเคราะห์และการปฏิบัติการในห้องปฏิบัติการเภสัชกรรมเบื้องต้น
เพื่อสร้างแรงบันดาลใจและแนะแนวเส้นทางการศึกษาต่อด้านเภสัชศาสตร์และวิทยาศาสตร์สุขภาพในอนาคต

ผู้เข้าร่วมการอบรม
นักเรียนระดับชั้นมัธยมศึกษาตอนปลาย สายวิทยาศาสตร์
รูปแบบการอบรม:
ออนไลน์ จำนวน 6 ชั่วโมง
ฝึกปฏิบัติการและอภิปราย จำนวน 6 ชั่วโมง
*ฝึกปฏิบัติการและอภิปราย ต้องผ่านการเรียนบทเรียนออนไลน์ 6 ชั่วโมง*
อัตราค่าลงทะเบียน
เรียนออนไลน์ ท่านละ 500 บาท (ลงทะเบียนพร้อมชำระเงิน ภายในวันที่ 31 ธ.ค. 2568)
ฝึกปฏิบัติการและอภิปราย ท่านละ 4,000 บาท (ลงทะเบียนพร้อมชำระเงินภายในวันที่ 3 พ.ย. 2568)

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283,8481 หรือ e-mail: ce@pharm.chula.ac.th
ลงทะเบียน
ภาคทฤษฎี https://forms.gle/hG2upoHYFDFhwkZL7
ภาคปฏิบัติ https://forms.gle/UtKqaGiRBU4Yc32i7
ส่งหลักฐานการชำระค่าลงทะเบียน https://forms.gle/Y9vMEXHMJv7s9GJb6

เรื่อง การอบรมเชิงปฏิบัติการการผลิตชีววัตถุพลาสมิดดีเอ็นเอ (plasmid DNA)
2025-10-07 08:00 - 17:00 | Zoom
โครงการอบรมเชิงปฏิบัติการ
เรื่อง การผลิตชีววัตถุโมโนโคลนอลแอนติบอดีและกรดนิวคลิอิก
หลักสูตรที่ 2: การอบรมเชิงปฏิบัติการการผลิตชีววัตถุพลาสมิดดีเอ็นเอ
(plasmid DNA)
ภาคบรรยาย วันที่ 3-4 พฤศจิกายน 2568
ภาคปฏิบัติการ วันที่ 15-19 ธันวาคม 2568

หลักการและเหตุผล
ในปัจจุบันชีววัตถุ และ ผลิตภัณฑ์ทางการแพทย์ขั้นสูงหรือ Advanced Therapy Medicinal Products (ATMPs) เป็นนวัตกรรมทางการแพทย์ระดับสูงและมีมูลค่าสูง ได้รับความสนใจอย่างมากจากภาคอุตสาหกรรมยาทั้งในและต่างประเทศ แต่เนื่องจากเป็นผลิตภัณฑ์ทั้งสองมีความซับซ้อน จำเป็นต้องอาศัยองค์ความรู้และเทคโนโลยีขั้นสูงในการผลิต แต่มีมูลค่าทางเศรษฐกิจสูงและสามารถตอบสนองความต้องการทางการแพทย์ได้อย่างมีประสิทธิภาพ
ประเทศไทยถือเป็นหนึ่งในประเทศสำคัญในภูมิภาคอาเซียน ที่มีศักยภาพในการผลิตผลิตภัณฑ์การแพทย์ขั้นสูงเหล่านี้ เนื่องจากมีฐานความรู้และงานวิจัยที่เกี่ยวข้องจำนวนมาก รวมถึงมีบุคลากรที่มีความเชี่ยวชาญในสาขาวิชาต่างๆ ที่เกี่ยวข้อง อย่างไรก็ตาม การขาดแคลนบุคลากรที่มีทักษะและประสบการณ์ในการผลิตผลิตภัณฑ์เหล่านี้โดยตรง ยังคงเป็นอุปสรรคสำคัญที่ทำให้ไทยยังไม่สามารถก้าวสู่การเป็นผู้ผลิตรายใหญ่ในระดับสากลได้
โครงการอบรมเชิงปฏิบัติการนี้มุ่งเน้นการพัฒนาศักยภาพบุคลากรในประเทศไทย ให้มีความรู้ความสามารถในการผลิตชีววัตถุโมโนโคลนอลแอนติบอดี กรดนิวคลิอิก DNA และ RNA ซึ่งเป็นส่วนหนึ่งของผลิตภัณฑ์การแพทย์ขั้นสูง (ATMPs) โดยถ่ายทอดองค์ความรู้ และเทคโนโลยี เพื่อตอบสนองความต้องการ ชีววัตถุ และ ATMPs ที่เพิ่มขึ้นทั่วโลก และลดการพึ่งพาการนำเข้าจากต่างประเทศโครงการนี้มีเหตุผลสำคัญในการส่งเสริมการพัฒนาเศรษฐกิจ สร้างรายได้ให้กับประเทศ และสร้างความมั่นคงทางด้านสาธารณสุขด้วยความก้าวหน้าทางวิทยาศาสตร์และเทคโนโลยี ประเทศไทยมีศักยภาพในการเป็นแหล่งผลิต ชีววัตถุ และ ATMPs ที่สำคัญในภูมิภาคอาเซียน การอบรมเชิงปฏิบัติการนี้จะช่วยเสริมสร้างความรู้ความสามารถของนักวิจัย เภสัชกรที่อยู่ในอุตสาหกรรม บุคลากรทางการแพทย์ ให้สามารถนำความรู้ไปประยุกต์ใช้ในการผลิตชีววัตถุ และ ATMPs และผลิตภัณฑ์อื่นๆ ที่เกี่ยวข้อง ซึ่งจะส่งผลดีต่อการพัฒนาอุตสาหกรรมที่เกี่ยวข้อง เช่น อุตสาหกรรมชีวภาพ อุตสาหกรรมยา สร้างงานและกระตุ้นเศรษฐกิจในวงกว้าง
วัตถุประสงค์

พัฒนาบุคลากร สร้างความรู้ความเข้าใจและทักษะในการผลิตชีววัตถุโมโนโคลนอลแอนติบอดี กรดนิวคลิอิก และ ATMPs ให้กับบุคลากรทางการแพทย์ นักวิจัย และผู้ที่เกี่ยวข้อง
สร้างเครือข่ายความร่วมมือ สร้างความร่วมมือระหว่างภาครัฐ ภาคเอกชน และสถาบันการศึกษา เพื่อส่งเสริมการผลิตและพัฒนาชีววัตถุและ ATMPs ในประเทศไทย

ลงทะเบียนภายใน วันที่ 24 ตุลาคม 2568
ประกาศผลการลงทะเบี่ยน วันที่ 27 ตุลาคม 2568
ชำระเงินภายใน วันที่ 29 ตุลาคม 2568
ค่าลงทะเบียน

เฉพาะภาคบรรยาย ท่านละ 3,500 บาท
ภาคบรรยายและภาคปฏิบัติ ท่านละ 40,000 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
ลงทะเบียน https://forms.gle/S9TvG1vuA89abPxN9
ส่งหลักฐานการชำระค่าลงทะเบียน https://forms.gle/YrTV2rUxmXuiBG5v8

เรื่อง Towards Sustainable Access to High-Cost Care: What’s Working, What’s Missing?
2025-09-17 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมวิชาการ
เรื่อง Towards Sustainable Access to High-Cost Care: What’s Working, What’s Missing?
วันที่ 17-18 พฤศจิกายน 2568
ณ โรงแรม อีสติน แกรนด์ สาทร กรุงเทพมหานคร
CPE 6.75 credit

หลักการและเหตุผล
สิทธิประกันสุขภาพถ้วนหน้าเป็นสิทธิการรักษาที่ถูกจัดตั้งขึ้นในปีพ.ศ. 2545 โดยครอบคลุมประชากรส่วนใหญ่ในประเทศไทย ทำให้ประชากรชาวไทยได้เข้าถึงการรักษาที่มีประสิทธิภาพ อย่างไรก็ตาม ประเทศไทยยังคงพยายามเพิ่มการเข้าถึงการรักษาของผู้ป่วยอย่างต่อเนื่อง จึงมีการประยุกต์ใช้การประเมินเทคโนโลยีทางสุขภาพ (Health Technology Assessment (HTA)) โดยได้ก่อตั้งโครงการประเมินเทคโนโลยีและนโยบายด้านสุขภาพ (Health Intervention and Technology Assessment Program (HITAP)) ในปีพ.ศ. 2550 เพื่อประเมินความคุ้มค่าทางเศรษฐศาสตร์และวิเคราะห์ผลกระทบงบประมาณหากนำยาเข้าสู่บัญชียาหลักแห่งชาติและให้มีการเบิกจ่ายยาในประเทศไทย เพื่อเป็นข้อมูลสำหรับช่วยในการตัดสินใจเชิงนโยบายร่วมกับข้อมูลประสิทธิภาพและความปลอดภัยของยา
ในปัจจุบัน การรักษารวมถึงยาส่วนใหญ่มีราคาสูงขึ้นร่วมกับงบประมาณของประเทศที่มีจำกัด ทำให้การรักษาหรือยาบางส่วนที่มีราคาแพงไม่มีความคุ้มค่าทางเศรษฐศาสตร์และมีผลกระทบทางงบประมาณที่สูง ส่งผลให้การรักษานั้นไม่ถูกบรรจุเข้าไปในบัญชียาหลักแห่งชาติและไม่สามารถเบิกจ่ายได้ ทำให้ความจำเป็นทางสุขภาพที่ไม่ได้รับการตอบสนอง (Unmet health need) เพิ่มมากขึ้น เนื่องจากค่าความเต็มใจที่จะจ่าย (Willingness-to-pay (WTP) threshold) ของประเทศไทยอยู่ที่ 160,000 บาทต่อปีสุขภาวะ (Quality-adjusted life year (QALY)) จึงต้องมีการต่อรองราคายา เช่น ลดราคายา เพื่อให้ผู้ป่วยเข้าถึงยาได้มากขึ้น โดยการลดราคายาอาจสูงถึงร้อยละ 90 เพื่อให้ยาหรือการรักษามีความคุ้มค่าทางเศรษฐศาสตร์ ส่งผลให้มียาราคาแพงเพียง 9 ชนิดเท่านั้นที่ได้ถูกบรรจุเข้าสู่บัญชียาหลักแห่งชาติในปีพ.ศ. 2559 เมื่อกระบวนการปกติในการพิจารณายาเข้าสู่บัญชียาหลักแห่งชาติอาจทำให้เกิดความล่าช้าและอาจทำให้ผู้ป่วยเข้าถึงการรักษาราคาแพงล่าช้า จึงจำเป็นต้องพัฒนาแนวทางเพื่อเพิ่มการเข้าถึงยาและการรักษาราคาแพงในประเทศ โดยต้องพิจารณาแนวทางแก้ไขปัญหาทั้งในระยะสั้นและในระยะยาว
ในการนี้ ภาควิชาเภสัชศาสตร์สังคมและบริหาร คณะเภสัชศาสตร์ และวิทยาลัยการบริหารเภสัชกิจแห่งประเทศไทย เล็งเห็นความสำคัญของการพัฒนาบุคลากรเพื่อเพิ่มความเข้าใจในเรื่องการเข้าถึงการรักษาราคาแพงในประเทศไทยร่วมกับพิจารณาแนวทางการแก้ปัญหาสำหรับประเทศไทยในการเพิ่มการเข้าถึงการรักษาราคาแพงให้แก่ผู้ป่วย จึงได้นำเสนอการจัดอบรมวิชาการ ในรูปแบบบรรยาย ทั้งนี้เนื้อหาจะครอบคลุมความรู้พื้นฐาน และความรู้แนวลึก โดยมีคณาจารย์ และผู้เชี่ยวชาญ เข้าร่วมเป็นวิทยากรการบรรยาย และการอภิปรายแลกเปลี่ยนความคิดเห็น

วัตถุประสงค์
1. อธิบายหลักการพื้นฐานของการเพิ่มการเข้าถึงการรักษาราคาแพงในประเทศไทย
2. ความสำคัญและกระบวนการเพิ่มการเข้าถึงการรักษาราคาแพงในไทยและต่างประเทศ
3. อภิปรายสถานการณ์ปัจจุบัน ช่องว่าง และการแก้ปัญหาเรื่องการรักษาราคาแพงในประเทศไทย
4. อภิปรายทิศทางในอนาคตของการเพิ่มการเข้าถึงการรักษาราคาแพงในประเทศไทย

อัตราค่าลงทะเบียนดังนี้
– ค่าลงทะเบียนแบบ Early bird (ชำระภายในวันที่ 31 ตุลาคม 2568) : ท่านละ 5,000 บาท
– ค่าลงทะเบียนปกติ (ชำระตั้งแต่วันที่ 1 พฤศจิกายน 2568 เป็นต้นไป) : ท่านละ 5,900 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283,8481 หรือ e-mail: ce@pharm.chula.ac.th

กำหนดการอบรม
ลงทะเบียน
ส่งหลักฐานการชำระค่าลงทะเบียน

เรื่อง Translational Pharmacology Research Workshop: Imaging Analysis for in vivo Models
2025-09-15 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมวิชาการเชิงปฏิบัติการ
เรื่อง Translational Pharmacology Research Workshop: Imaging Analysis for in vivo Models
วันที่ 11- 12 และ 15 พฤศจิกายน 2568 เวลา 8.30-16.30 น.
ณ ห้อง 902 และ 910 ชั้น 9 ตึกนวัตกรรม
ณ อาคารวิจัยสัตว์ทดลอง คณะเภสัชศาสตร์ จุฬาลงกรณ์มหาวิทยาลัย
CPE 9.00 credit

หลักการและเหตุผล
ระบบถ่ายภาพในสัตว์ทดลอง (In Vivo Imaging System: IVIS Spectrum) เป็นเทคโนโลยีการถ่ายภาพขั้นสูง ที่ออกแบบมาเพื่อศึกษากระบวนการทางชีวภาพภายในร่างกายสัตว์ทดลอง โดยไม่ต้องทำลายสัตว์ สามารถตรวจติดตามการแสดงออกของยีน การกระจายตัวของเซลล์มะเร็ง การกระจายของยา หรือสารประกอบชีวภาพต่าง ๆ ได้อย่างแม่นยำแบบ Real-time และต่อเนื่องในระยะยาว ช่วยลดจำนวนสัตว์ทดลองที่ต้องใช้ ลดค่าใช้จ่ายในการทดลอง เพิ่มความแม่นยำของผลการทดลอง สอดคล้องกับหลักสวัสดิภาพสัตว์ทดลองตามแนวทาง 3Rs (Replacement, Reduction, Refinement) อย่างไรก็ตาม ปัจจุบันนักวิจัยและบุคลากรในสถาบันการศึกษาและสถาบันวิจัยหลายแห่งยังขาดความรู้ ความเข้าใจ และทักษะที่จำเป็นในการออกแบบการทดลอง การวิเคราะห์ข้อมูล ตลอดจนการแก้ไขปัญหาที่อาจเกิดขึ้นระหว่างการใช้งานเครื่อง IVIS Spectrum ได้อย่างเหมาะสม ส่งผลให้กระบวนการวิจัยเกิดความล่าช้า และไม่สามารถใช้ประโยชน์จากศักยภาพของเครื่องมือได้อย่างเต็มที่
การจัดประชุมวิชาการเชิงปฏิบัติการในหัวข้อ “Translational Pharmacology Research Workshop: Imaging Analysis for in vivo Models” จะเป็นประโยชน์อย่างยิ่งในการเสริมสร้างความรู้ความเข้าใจแก่ผู้เข้าร่วมโครงการ ทั้งในด้านหลักการทำงานของเครื่อง การออกแบบการทดลองที่เหมาะสม การวิเคราะห์และตีความผลการทดลอง การเตรียมสัตว์ทดลอง รวมถึงการดูแลและการบำรุงรักษาเครื่องมืออย่างถูกต้อง สามารถนำความรู้ไปประยุกต์ใช้ในการวิจัยได้อย่างมีประสิทธิภาพ และยกระดับคุณภาพผลงานวิจัยของประเทศไทยในระดับสากล อีกทั้งยังเป็นการสร้างเครือข่ายนักวิจัยที่ใช้เทคโนโลยี In Vivo Imaging เพื่อแลกเปลี่ยนประสบการณ์ ความรู้ เทคนิคพิเศษในการแก้ไขปัญหา และอัปเดตความก้าวหน้าของเทคโนโลยีการถ่ายภาพในงานวิจัยด้านชีวการแพทย์ มะเร็ง ภูมิคุ้มกัน ยาใหม่ และงานวิจัยด้านชีววิทยาระดับโมเลกุล ซึ่งจะเป็นประโยชน์ต่อการพัฒนางานวิจัยของประเทศอย่างยั่งยืน
วัตถุประสงค์
1. เพื่อให้ผู้เข้าร่วมมีความเข้าใจที่ถูกต้องเกี่ยวกับหลักการทำงานของ IVIS Spectrum In Vivo Imaging System รวมถึงหลักการถ่ายภาพทางชีวภาพในสัตว์ทดลอง และการตรวจจับสัญญาณการเรืองแสงฟลูออเรสเซนซ์ (Fluorescence) และการเรืองแสงชีวภาพ (Bioluminescence)
2. เพื่อให้ผู้เข้าร่วมเข้าใจถึงศักยภาพและข้อจำกัดของเทคโนโลยี IVIS Spectrum เพื่อออกแบบการทดลองได้อย่างเหมาะสม พัฒนาทักษะการออกแบบการทดลองและการวิเคราะห์ข้อมูลจาก IVIS Spectrum และสามารถตีความผลการทดลองที่ได้ทั้งเชิงคุณภาพและเชิงปริมาณเพื่อนำไปใช้ในการเขียนรายงานวิจัยและตีพิมพ์ได้
3. เพื่อสร้างเครือข่ายนักวิจัยที่ใช้เทคโนโลยี In Vivo Imaging ร่วมกัน เปิดโอกาสให้นักวิจัยที่สนใจและใช้งาน IVIS Spectrum ได้แลกเปลี่ยนประสบการณ์และแนวทางแก้ไขปัญหาที่พบในการทำงานจริง ตลอดจนสร้างความร่วมมือระหว่างหน่วยงานด้านการวิจัยเพื่อพัฒนาโจทย์วิจัยร่วมกัน

อัตราค่าลงทะเบียนดังนี้
1. ค่าลงทะเบียนภาคบรรยาย (online) *500 บาท*
2. ค่าลงทะเบียนภาคบรรยาย (onsite) *1,200 บาท*
3. ค่าลงทะเบียนภาคบรรยาย (online) วันที่ 11 พ.ย. 2568 และ Workshop (onsite) วันเสาร์ที่ 15 พ.ย. 2568 *2,900 บาท *
4. ค่าลงทะเบียนภาคบรรยาย (onsite) วันที่ 11 พ.ย. 2568 และ Workshop (onsite) วันเสาร์ที่ 15 พ.ย. 2568 *3,600 บาท *

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283,8481 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน

เรื่อง 17th Conference on Drug Quality: “Building Skills in Pharmaceutical Specifications – From Basics to Applications”
2025-09-05 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมวิชาการ
เรื่อง 17th Conference on Drug Quality:
“Building Skills in Pharmaceutical Specifications – From Basics to Applications”
ระหว่างวันที่ 27 – 28 พฤศจิกายน 2568
ณ โรงแรม ทวิน ทาวเวอร์ กรุงเทพมหานคร
CPE 14.00 credit

หลักการและเหตุผล
ในปัจจุบันมีผู้ผลิตและผู้นำเข้าเภสัชภัณฑ์ต่าง ๆ เป็นจำนวนมาก ส่งผลให้มีอัตราการแข่งขันในทางการตลาดอย่างสูง เพื่อผลักดันให้เภสัชภัณฑ์ของตนได้รับคัดเลือกให้เข้าสู่โรงพยาบาล เนื่องจากยาเป็นผลิตภัณฑ์ ที่ส่งผลโดยตรงต่อสุขภาพทั้งในด้านประสิทธิผล (Efficacy) และความปลอดภัย (Safety) ในการรักษา ดังนั้นปัจจัยสำคัญที่จะต้องพิจารณาเป็นอันดับแรกในกระบวนการคัดเลือกเภสัชภัณฑ์เข้าสู่โรงพยาบาลหรือสถานบริการสาธารณสุขคือคุณภาพ (Quality) ของเภสัชภัณฑ์ที่ช่วยยืนยันประสิทธิผลและความปลอดภัยในการใช้ยานั้นๆ ข้อกำหนดมาตรฐานด้านคุณภาพยา (Drug Specification) เป็นข้อมูลสำคัญจากผู้ผลิตที่แสดงให้เห็นถึงคุณภาพของเภสัชภัณฑ์ รวมถึงเอกสารต่างๆ อาทิเช่น ใบรับรองผลการทดสอบเภสัชวิเคราะห์ (Certificate of Analysis) ข้อมูลความคงตัว (Stability Data) ล้วนเป็นเอกสารสำคัญที่บ่งชี้ถึงคุณภาพเภสัชภัณฑ์ และสิ่งที่สำคัญอีกประเด็นหนึ่ง คือ ความมั่นใจที่จะเลือกเภสัชภัณฑ์ ที่เท่าเทียมกันในการรักษา ซึ่งการจัดทำและการประเมินข้อมูลดังกล่าวต้องอาศัยความรู้ความเข้าใจในองค์ความรู้ทางเภสัชศาสตร์ที่เกี่ยวข้องเพื่อให้สามารถตอบโจทย์คุณภาพของเภสัชภัณฑ์สามารถจัดหายาที่ได้คุณภาพมาตรฐานในงบประมาณที่สมเหตุสมผลได้ ดังนั้นจึงมีความจำเป็นอย่างยิ่งยวดที่ทุกภาคส่วนที่เกี่ยวข้องตั้งแต่เภสัชกรโรงพยาบาลผู้ซึ่งมีหน้าที่รับผิดชอบเกี่ยวข้องในการคัดเลือกเภสัชภัณฑ์เข้าโรงพยาบาล เภสัชกรในภาคอุตสาหกรรมยา ผู้ผลิต ผู้นำเข้า ที่เกี่ยวข้อง รวมถึงภาครัฐที่มีหน้าที่กำกับดูแล ต้องมีความเข้าใจในด้านคุณภาพยาเพื่อให้เภสัชภัณฑ์ที่มีมาตรฐานไปถึงมือผู้ป่วยในราคาที่เหมาะสม
ตั้งแต่ปี 2557 คณะเภสัชศาสตร์ จุฬาลงกรณ์มหาวิทยาลัย มีการจัดประชุมวิชาการด้านคุณภาพมาทั้งหมดสิบหกครั้ง ทั้งในรูปแบบ on-site และ online ซึ่งได้รับผลการตอบรับจากผู้เข้าร่วมอบรมอย่างดีเยี่ยม จึงเป็นแรงผลักดันให้เกิดการจัดประชุมวิชาการขึ้นเป็นครั้งที่ 17 ด้วยเล็งเห็นถึงความต้องการจากเภสัชกรผู้มีส่วนเกี่ยวข้องในกระบวนคัดเลือกเภสัชภัณฑ์เข้าสู่โรงพยาบาล โดยมุ่งหวังว่าการประชุมวิชาการในครั้งนี้จะเป็นส่วนหนึ่งในการพัฒนาคุณภาพเภสัชภัณฑ์ในระบบยาของประเทศ
วัตถุประสงค์
เพื่อให้เภสัชกรและผู้สนใจเข้าร่วมอบรมมีความรู้ความเข้าใจในมาตรฐานเภสัชภัณฑ์ เข้าใจในการแปลผลใบรับรองผลการทดสอบเภสัชวิเคราะห์ และมีความเข้าใจข้อมูลทางด้านคุณภาพยาอย่างถูกต้อง

อัตราค่าลงทะเบียนดังนี้
หน่วยงานภาครัฐ
o ชำระค่าลงทะเบียน ภายในวันที่ 15 ตุลาคม 2568 ท่านละ 4,000 บาท
o ชำระค่าลงทะเบียน หลังวันที่ 15 ตุลาคม 2568 ท่านละ 5,000 บาท
หน่วยงานภาคเอกชน
o ชำระค่าลงทะเบียน ภายในวันที่ 15 ตุลาคม 2568 ท่านละ 5,500 บาท
o ชำระค่าลงทะเบียน หลังวันที่ 15 ตุลาคม 2568 ท่านละ 6,700 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283,8481 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน

International Collaboration for Practice-Based Pharmacy Research and Education
2025-08-29 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมวิชาการนานาชาติ
International Collaboration for Practice-Based Pharmacy Research and Education
ระหว่างวันที่ 15 – 16 กันยายน พ.ศ.2568
ณ ห้องประชุม 402 อาคาร 80 ปีเภสัชศาสตร์
CPE 6.50 credit

หลักการและเหตุผล
ด้วยจุฬาลงกรณ์มหาวิทยาลัยมุ่งมั่นยกระดับความเป็นเลิศในระดับสากลตามแผนยุทธศาสตร์ พ.ศ. 2567–2571 โดยให้ความสำคัญกับการพัฒนาเครือข่ายความร่วมมือระหว่างประเทศ (International Growth) เพื่อสร้างคุณค่าเชิงนวัตกรรมและยกระดับคุณภาพทางวิชาการ งานวิจัย และการเรียนการสอน ให้สามารถแข่งขันได้ในระดับโลก ภาควิชาเภสัชกรรมปฏิบัติ คณะเภสัชศาสตร์ ตระหนักถึงความจำเป็นในการพัฒนาความร่วมมือทางวิชาการระดับนานาชาติ จึงได้ริเริ่มโครงการประชุมวิชาการระดับนานาชาติภายใต้หัวข้อ “International Collaboration for Practice-Based Pharmacy Research and Education” เพื่อส่งเสริมความร่วมมือกับมหาวิทยาลัยพันธมิตรที่มีชื่อเสียงในระดับ Top100 ของโลก เช่น National University of Singapore, National Taiwan University, University of Hong Kong, Universiti of Malaya
โครงการประชุมวิชาการนานาชาตินี้มีเป้าหมายเพื่อสร้างเวทีการแลกเปลี่ยนองค์ความรู้ด้านการวิจัยและนวัตกรรมในบริบทของวิชาชีพเภสัชกรรม โดยเฉพาะในแนวทางปฏิบัติจริงที่เกี่ยวข้องกับการเรียนการสอน การบริการวิชาการ และการดำเนินงานวิจัยร่วมกัน ทั้งนี้เพื่อพัฒนาองค์ความรู้ให้ตอบโจทย์สถานการณ์ปัจจุบันในระดับนานาชาติ พร้อมส่งเสริมให้อาจารย์และนิสิตได้รับประสบการณ์จากมุมมองสากลผ่านกิจกรรมต่าง ๆ เช่น การบรรยายพิเศษ การอภิปรายกลุ่ม (panel discussion) และการนำเสนอแนวคิดวิจัยร่วมและการเยี่ยมชมแหล่งฝึกปฏิบัติงานวิชาชีพ ณ โรงพยาบาลและร้านยา
โครงการนี้สอดคล้องกับแผนยุทธศาสตร์ของจุฬาลงกรณ์มหาวิทยาลัย พ.ศ. 2567–2571 ในมิติเชิงรุกด้านการสร้างความเป็นนานาชาติ (Global Engagement) การส่งเสริมงานวิจัยที่ตอบโจทย์สังคม (Strategic Research) และการพัฒนาศักยภาพของนิสิตให้พร้อมสู่อนาคต (Future-ready Talent) อีกทั้งยังตอบสนองต่อพันธกิจของคณะเภสัชศาสตร์ในการเป็นผู้นำทางวิชาการและการวิจัยด้านเภสัชศาสตร์ในระดับภูมิภาค อันจะนำไปสู่การยกระดับภาพลักษณ์ของมหาวิทยาลัยในระดับโลก และการสร้างผลกระทบเชิงบวกต่อระบบสุขภาพไทยอย่างยั่งยืนv

วัตถุประสงค์

เพื่อสร้างเครือข่ายวิจัยกับมหาวิทยาลัยกลุ่ม Top 100
เพื่อสร้างผลงานวิจัยร่วมระหว่างอาจารย์/นักวิจัยไทยและต่างประเทศ
เพื่อพัฒนาความร่วมมือด้านการจัดการเรียนการสอน การแลกเปลี่ยนนิสิต

ผู้สนใจเข้าร่วมประชุมสามารถลงทะเบียน
โดยไม่เสียค่าใช้จ่ายได้ที่ ลิงก์ 👉👉👉 ลงทะเบียน
คุณราตรี ลี้จันทรากุล
หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
โทรศัพท์ 02-2188283 E-mail: CE@pharm.chula.ac.th https://www.ce.pharm.chula.ac.th/

“Conference on Mass Spectrometry and Omics for Life Sciences”
2025-08-22 08:00 - 2025-09-03 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมวิชาการ
“Conference on Mass Spectrometry and Omics for Life Sciences”
วันที่ 3 กันยายน พ.ศ. 2568
ณ โรงแรมปทุมวันปริ้นเซส กรุงเทพมหานคร และผ่านระบบ Zoom meeting
CPE 4.75 credit

หลักการและเหตุผล
เครือข่ายวิจัยโพรบระดับโมเลกุลสําหรับถ่ายภาพตรวจวินิจฉัยโรคมีเป้าหมายในการพัฒนาสารเภสัชรังสีใหม่สําหรับใช้ในการใช้ถ่ายภาพตรวจวินิจฉัยโรคมะเร็งและโรคที่เกิดจากความเสื่อมของระบบประสาท นวัตกรรมการถ่ายภาพโดยการใช้สารเภสัชรังสีร่วมกับเครื่องเพทสแกน (PET) เป็นที่ยอมรับในปัจจุบันว่าเป็นวิธีการวินิจฉัยโรคที่แม่นยำที่สุดโดยมีความไวในการตรวจจับสูงในระดับเซลล์และโมเลกุล ซึ่งทำให้สามารถตรวจวินิจฉัยพบโรคในระยะเริ่มแรกและรักษาได้ทันทีส่งผลให้การรักษามีพยากรณ์ของโรคที่ดี
หนึ่งในเป้าหมายของการจัดตั้งเครือข่ายนี้ขึ้นก็เพื่อสร้างความร่วมมือในระดับนานาชาติในการวิจัยและพัฒนาสารเภสัชรังสีใหมสำหรับใช้ในการถ่ายภาพตรวจวินิจฉัยโรค โดยในการประชุม The 1st International Conference on Molecular Probes for Imaging Research Network ในระหว่างวันที่ 22 – 23 กุมภาพันธ์ พ.ศ. 2566 และในการประชุม The 2nd International Conference on Molecular Probes for Imaging Research Network: “Advancements in Next-Generation Theranostics: Small Scaffold Proteins, Nanomaterials Molecular Targets & Targeted Alpha-Therapy” ในวันพุธที่ 21 กุมภาพันธ์ พ.ศ. 2567 มีการนำเสนอความก้าวหน้าในการวิจัยเกี่ยวกับสารเภสัชรังสีจากนักวิจัยชาวไทยและต่างชาติ ทำให้เกิดการความร่วมมือในระดับต่าง ๆ ทั้งการแลกเปลี่ยนคณาจารย์ นักวิจัย และนิสิตบัณฑิตศึกษาเพื่อศึกษาเกี่ยวกับการวิจัยและพัฒนาสารเภสัชรังสีชนิดใหม่ ๆ ร่วมกัน และในการประชุม
นอกจากนี้พันธกิจของภาควิชาอาหารและเภสัชเคมียังเพิ่มเติมถึงการเป็นผู้เชี่ยวชาญเฉพาะด้าน โดยทางภาควิชาฯ ได้มีการจัดตั้งศูนย์เชี่ยวชาญเฉพาะทางด้านผลิตภัณฑ์ธรรมชาติสำหรับการชะลอวัยและโรคเรื้อรัง (Center of Excellence in Natural Products for Ageing and Chronic Diseases) และศูนย์เชี่ยวชาญเฉพาะทางด้านเมตาโบโลมิกส์สำหรับวิทยาศาสตร์สุขภาพ (Center of Excellence in Metabolomics for Life Sciences) เพื่อพัฒนาบุคลากรในศูนย์กับหน่วยงานต่างๆ ทั้งในและต่างประเทศ การประชุมครั้งนี้ยังมุ่งหวังให้เกิดการบูรณาการองค์ความรู้ด้านวิทยาศาสตร์สุขภาพ การแพทย์แผนปัจจุบัน และนวัตกรรม เพื่อพัฒนางานวิจัยที่มีศักยภาพต่อการนำไปใช้จริง และสร้างเครือข่ายความร่วมมือระยะยาวในการขับเคลื่อนการวิจัยด้านวิทยาศาสตร์สุขภาพอย่างยั่งยืน
ในการนี้ ภาควิชาอาหารและเภสัชเคมี คณะเภสัชศาสตร์ จุฬาลงกรณ์มหาวิทยาลัย ร่วมกับเครือข่ายวิจัยโพรบระดับโมเลกุลสําหรับถ่ายภาพตรวจวินิจฉัยโรคที่ได้รับการสนับสนุนจาก สำนักงานการวิจัยแห่งชาติ (วช.), ศูนย์เชี่ยวชาญเฉพาะทางด้านผลิตภัณฑ์ธรรมชาติสำหรับการชะลอวัยและโรคเรื้อรัง, ศูนย์เชี่ยวชาญเฉพาะทางด้านเมตาโบโลมิกส์สำหรับวิทยาศาสตร์สุขภาพ และบริษัท ลีโก้ อินสตรูเมนท์ส (ประเทศไทย) จัดโครงการประชุมวิชาการนานาชาติ The 3rd Annual International Conference on Molecular Probes for Imaging Research Network 2025: “Advancements in Theranostics: From Molecular Design to Translational Impact” และการประชุมวิชาการ “Conference on Mass Spectrometry and Omics for Life Sciences” โดยส่งเสริมให้คณาจารย์และนิสิตในภาควิชา รวมถึงนักวิจัยที่เกี่ยวข้องกับศาสตร์ของงานประชุมได้พบปะและแลกเปลี่ยนองค์ความรู้ทางด้านเภสัชรังสีและโภชนบำบัดร่วมกับนักวิจัยชาวต่างชาติ ได้แก่ นักวิจัยจากประเทศสหรัฐอเมริกา นอร์เวย์ สาธารณรัฐประชาชนจีน เยอรมัน และเป็นพื้นที่ให้คณาจารย์ผู้ซึ่งเป็นนักวิชาการได้แลกเปลี่ยนเรียนรู้ และพัฒนางานด้านวิจัยในประเทศไทยให้แข็งแรงยิ่งขึ้น
วัตถุประสงค์

เพื่อให้นักวิชาการและนักวิจัยด้านโพรบโมเลกุลในงานเภสัชรังสีทั้งฝ่ายไทยและต่างประเทศได้แลกเปลี่ยนองค์ความรู้และประสบการณ์ในงานวิจัย อีกทั้งยังเสริมสร้างความก้าวหน้าในงานเภสัชรังสีให้กับนักวิจัยชาวไทยเพื่อเป็นเครือข่ายวิจัยด้านเภสัชรังสีที่แข็งแรงในอนาคต
เพื่อส่งเสริมและพัฒนาความร่วมมือด้านการประยุกต์ใช้ mass spectrometry และ omics ในทางปฏิบัติ โดยเฉพาะในการค้นหาและวิเคราะห์ตัวบ่งชี้ทางชีวภาพ ตลอดจนการค้นพบและพัฒนายาเคมีและยาชีววัตถุ และอาหารเพื่อสุขภาพ

ผู้สนใจเข้าร่วมประชุมสามารถลงทะเบียน
โดยไม่เสียค่าใช้จ่ายได้ที่ QR code
คุณราตรี ลี้จันทรากุล
หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
โทรศัพท์ 02-2188283 E-mail: CE@pharm.chula.ac.th https://www.ce.pharm.chula.ac.th/

“Advancements in Theranostics: From Molecular Design to Translational Impact”
2025-08-22 08:00 - 2025-08-23 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมวิชาการนานาชาติ
The 3rd Annual International Conference on
Molecular Probes for Imaging Research Network 2025
“Advancements in Theranostics: From Molecular Design to Translational Impact”
ระหว่างวันที่ 2 – 3 กันยายน พ.ศ. 2568
ณ โรงแรมปทุมวันปริ้นเซส กรุงเทพมหานคร และผ่านระบบ Zoom meeting
CPE 11.75 credit

หลักการและเหตุผล
เครือข่ายวิจัยโพรบระดับโมเลกุลสําหรับถ่ายภาพตรวจวินิจฉัยโรคมีเป้าหมายในการพัฒนาสารเภสัชรังสีใหม่สําหรับใช้ในการใช้ถ่ายภาพตรวจวินิจฉัยโรคมะเร็งและโรคที่เกิดจากความเสื่อมของระบบประสาท นวัตกรรมการถ่ายภาพโดยการใช้สารเภสัชรังสีร่วมกับเครื่องเพทสแกน (PET) เป็นที่ยอมรับในปัจจุบันว่าเป็นวิธีการวินิจฉัยโรคที่แม่นยำที่สุดโดยมีความไวในการตรวจจับสูงในระดับเซลล์และโมเลกุล ซึ่งทำให้สามารถตรวจวินิจฉัยพบโรคในระยะเริ่มแรกและรักษาได้ทันทีส่งผลให้การรักษามีพยากรณ์ของโรคที่ดีหนึ่งในเป้าหมายของการจัดตั้งเครือข่ายนี้ขึ้นก็เพื่อสร้างความร่วมมือในระดับนานาชาติในการวิจัยและพัฒนา สารเภสัชรังสีใหมสำหรับใช้ในการถ่ายภาพตรวจวินิจฉัยโรค โดยในการประชุม The 1st International Conference on Molecular Probes for Imaging Research Network ในระหว่างวันที่ 22 – 23 กุมภาพันธ์ พ.ศ. 2566 และในการประชุม The 2nd International Conference on Molecular Probes for Imaging Research Network: “Advancements in Next-Generation Theranostics: Small Scaffold Proteins, Nanomaterials Molecular Targets & Targeted Alpha-Therapy” ในวันพุธที่ 21 กุมภาพันธ์ พ.ศ. 2567 มีการนำเสนอความก้าวหน้าในการวิจัยเกี่ยวกับสารเภสัชรังสีจากนักวิจัยชาวไทยและต่างชาติ ทำให้เกิดการความร่วมมือในระดับต่าง ๆ ทั้งการแลกเปลี่ยนคณาจารย์ นักวิจัย และนิสิตบัณฑิตศึกษาเพื่อศึกษาเกี่ยวกับการวิจัยและพัฒนาสารเภสัชรังสีชนิดใหม่ ๆ ร่วมกัน และในการประชุม นอกจากนี้พันธกิจของภาควิชาอาหารและเภสัชเคมียังเพิ่มเติมถึงการเป็นผู้เชี่ยวชาญเฉพาะด้าน โดยทางภาควิชาฯ ได้มีการจัดตั้งศูนย์เชี่ยวชาญเฉพาะทางด้านผลิตภัณฑ์ธรรมชาติสำหรับการชะลอวัยและโรคเรื้อรัง (Center of Excellence in Natural Products for Ageing and Chronic Diseases) และศูนย์เชี่ยวชาญเฉพาะทางด้านเมตาโบโลมิกส์สำหรับวิทยาศาสตร์สุขภาพ (Center of Excellence in Metabolomics for Life Sciences) เพื่อพัฒนาบุคลากรในศูนย์กับหน่วยงานต่างๆ ทั้งในและต่างประเทศ การประชุมครั้งนี้ยังมุ่งหวังให้เกิดการบูรณาการองค์ความรู้ด้านวิทยาศาสตร์สุขภาพ การแพทย์แผนปัจจุบัน และนวัตกรรม เพื่อพัฒนางานวิจัยที่มีศักยภาพต่อการนำไปใช้จริง และสร้างเครือข่ายความร่วมมือระยะยาวในการขับเคลื่อนการวิจัยด้านวิทยาศาสตร์สุขภาพอย่างยั่งยืน
ในการนี้ ภาควิชาอาหารและเภสัชเคมี คณะเภสัชศาสตร์ จุฬาลงกรณ์มหาวิทยาลัย ร่วมกับเครือข่ายวิจัยโพรบระดับโมเลกุลสําหรับถ่ายภาพตรวจวินิจฉัยโรคที่ได้รับการสนับสนุนจาก สำนักงานการวิจัยแห่งชาติ (วช.), ศูนย์เชี่ยวชาญเฉพาะทางด้านผลิตภัณฑ์ธรรมชาติสำหรับการชะลอวัยและโรคเรื้อรัง, ศูนย์เชี่ยวชาญเฉพาะทางด้านเมตาโบโลมิกส์สำหรับวิทยาศาสตร์สุขภาพ และบริษัท ลีโก้ อินสตรูเมนท์ส (ประเทศไทย) จัดโครงการประชุมวิชาการนานาชาติ The 3rd Annual International Conference on Molecular Probes for Imaging Research Network 2025: “Advancements in Theranostics: From Molecular Design to Translational Impact” และการประชุมวิชาการ “Conference on Mass Spectrometry and Omics for Life Sciences” โดยส่งเสริมให้คณาจารย์และนิสิตในภาควิชา รวมถึงนักวิจัยที่เกี่ยวข้องกับศาสตร์ของงานประชุมได้พบปะและแลกเปลี่ยนองค์ความรู้ทางด้านเภสัชรังสีและโภชนบำบัดร่วมกับนักวิจัยชาวต่างชาติ ได้แก่ นักวิจัยจากประเทศสหรัฐอเมริกา นอร์เวย์ สาธารณรัฐประชาชนจีน เยอรมัน และเป็นพื้นที่ให้คณาจารย์ผู้ซึ่งเป็นนักวิชาการได้แลกเปลี่ยนเรียนรู้ และพัฒนางานด้านวิจัยในประเทศไทยให้แข็งแรงยิ่งขึ้น
วัตถุประสงค์

เพื่อให้นักวิชาการและนักวิจัยด้านโพรบโมเลกุลในงานเภสัชรังสีทั้งฝ่ายไทยและต่างประเทศได้แลกเปลี่ยนองค์ความรู้และประสบการณ์ในงานวิจัย อีกทั้งยังเสริมสร้างความก้าวหน้าในงานเภสัชรังสีให้กับนักวิจัยชาวไทยเพื่อเป็นเครือข่ายวิจัยด้านเภสัชรังสีที่แข็งแรงในอนาคต
เพื่อส่งเสริมและพัฒนาความร่วมมือด้านการประยุกต์ใช้ mass spectrometry และ omics ในทางปฏิบัติ โดยเฉพาะในการค้นหาและวิเคราะห์ตัวบ่งชี้ทางชีวภาพ ตลอดจนการค้นพบและพัฒนายาเคมีและยาชีววัตถุ และอาหารเพื่อสุขภาพ

ผู้สนใจเข้าร่วมประชุมสามารถลงทะเบียน
โดยไม่เสียค่าใช้จ่ายได้ที่ 👉👉https://sites.google.com/pharm.chula.ac.th/th-molecularprobeconference/homehttps://forms.gle/i5GpseK77648dyPL9
คุณราตรี ลี้จันทรากุล
หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
โทรศัพท์ 02-2188283 E-mail: CE@pharm.chula.ac.th https://www.ce.pharm.chula.ac.th/

เรื่อง Clinical Approach of Prednicarbate and Desoximetasone
2025-08-22 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการ “การสัมมนาทางวิชาการ ประจำปีงบประมาณ 2568”
เรื่อง Clinical Approach of Prednicarbate and Desoximetasone
ในระบบออนไลน์ผ่านเว็บไซต์ (webinar)
วันที่ 22 สิงหาคม 2568 เวลา 14:00-15:30 น.
CPE 1.00 credit

หลักการและเหตุผล
อาการผื่นผิวหนังอักเสบเป็นอาการเฉียบพลันและเรื้อรังที่พบอัตราการเกิดสูงในประชากรตั้งแต่วัยแรกเกิดจนถึงผู้สูงอายุ และเป็นอาการแสดงของโรคผิวหนังหลายโรค ทั้งนี้อาการผื่นผิวหนังอักเสบเป็นอาการปฐมภูมิซึ่งผู้ป่วยและผู้ดูแลสามารถดูแลอาการเบื้องต้นได้ด้วยตนเองโดยการใช้ยาทาเพื่อรักษาและควบคุมอาการผื่นดังกล่าว เป็นเหตุให้เภสัชกรผู้ให้การบริบาลทางเภสัชกรรมในร้านยาควรมีความรู้ความเข้าใจในการเลือกใช้ทาคอร์ติโคเสียรอยด์ซึ่งเป็นยามาตรฐานในการรักษาอาการผื่นผิวหนังอักเสบที่ไม่มีการติดเชื้อร่วมด้วยให้กับผู้ป่วยเฉพาะรายได้อย่างถูกต้องและเหมาะสม
วัตถุประสงค์

เสริมความรู้และความมั่นใจในการแนะนำใช้ยาทาคอร์ติโคสเตียรอยด์อย่างถูกต้องและเหมาะสมในบริบทของร้านยา
ให้เภสัชกรรู้จักและเข้าใจในการแนะนำใช้ยา Prednicarbate และ Desoximetasone ในกลุ่มโรคและกลุ่มผู้ป่วยที่มีความแตกต่างกันอย่างมั่นใจ
สร้างความเข้าใจและเสริมการใช้ยาทาคอร์ติโคสเตียรอยด์ในแนวทางการรักษาแบบ Proactive Therapy

ผู้สนใจเข้าร่วมประชุมสามารถลงทะเบียน
โดยไม่เสียค่าใช้จ่ายได้ที่ 👉👉https://forms.gle/i5GpseK77648dyPL9
คุณราตรี ลี้จันทรากุล
หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
โทรศัพท์ 02-2188283 E-mail: CE@pharm.chula.ac.th https://www.ce.pharm.chula.ac.th/

โครงการประชุมเชิงปฏิบัติการ เรื่อง Boosting Preceptorship Through Updated Clinical Guidelines for Pharmacists
2025-08-02 08:00 - 16:30 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมเชิงปฏิบัติการ
เรื่อง Boosting Preceptorship Through Updated Clinical Guidelines for Pharmacists
วันเสาร์ที่ 2 สิงหาคม 2568 เวลา 09.00-16.00 น.
บรรยายผ่านระบบออนไลน์ (Webinar)
CPE 6.00 credit

หลักการและเหตุผล
การฝึกปฏิบัติงานวิชาชีพเภสัชกรรมถือเป็นหนึ่งในกระบวนการพัฒนาทักษะนิสิตเภสัชศาสตร์ให้เป็นผู้ที่มีความพร้อมในการประกอบวิชาชีพเภสัชกรรมในอนาคต ในทุกปีการศึกษาจะมีนิสิต/นักศึกษาเภสัชศาสตร์มากกว่า 2,000 คน ที่จะต้องเข้ารับการฝึกปฏิบัติงาน ณ สถานฝึกปฏิบัติงานวิชาชีพทางเภสัชกรรม ได้แก่ ร้านยา ศูนย์บริการสาธารณสุข โรงพยาบาล สถานพยาบาล ซึ่งถือเป็นข้อกำหนดตามหลักสูตรเภสัชศาสตรบัณฑิต ในการพัฒนาทักษะทางวิชาชีพของนิสิต/นักศึกษาเภสัชศาสตร์ผ่านการปฏิบัติงานจริง เพื่อช่วยให้นิสิต/นักศึกษาเภสัชศาสตร์ได้เรียนรู้และพัฒนาทักษะทางเภสัชกรรมของตนเองจากการปฏิบัติงานจริงภายใต้การกำกับดูแลของอาจารย์เภสัชกรประจำแหล่งฝึกปฏิบัติงานวิชาชีพอย่างใกล้ชิด เพื่อให้อาจารย์เภสัชกรประจำแหล่งฝึกปฏิบัติงานวิชาชีพมีความรู้และทักษะที่ทันสมัยในการให้บริบาลผู้ป่วย ได้แก่โรคไต โรคหัวใจและหลอดเลือด โรคระบบประสาทและสามารถสอน ดูแล ให้ feedback นิสิตที่อยู่ระหว่างฝึกปฏิบัติงานได้ ในการนี้ทาง Pharmacometrics for health Sciences Research group และ ภาควิชาเภสัชกรรมปฏิบัติ คณะเภสัชศาสตร์ จุฬาลงกรณ์มหาวิทยาลัย จึงได้ร่วมกับบริษัท กรุงเทพดรักสโตร์ จำกัด ที่เป็นแหล่งฝึกปฏิบัติงานวิชาชีพของคณะเภสัชศาสตร์ ในการจัดการประชุมวิชาการเชิงปฏิบัติการในเรื่อง Boosting Preceptorship Through Updated Clinical Guidelines for Pharmacists เพื่อให้อาจารย์เภสัชกรประจำแหล่งฝึกปฏิบัติงานวิชาชีพและเภสัชกรที่สนใจได้มีความรู้ที่ทันสมัย มีความมั่นใจพร้อมช่วยดูแล ส่งเสริมและพัฒนานิสิตเภสัชศาสตร์ให้เป็นเภสัชกรที่มีความพร้อมทั้ง ทัศนคคิ ความรู้และทักษะวิชาชีพเป็นไปตามเป้าประสงค์ของหลักสูตรเภสัชศาสตรบัณฑิตของคณะเภสัชศาสตร์ต่อไป
วัตถุประสงค์
1.ให้เภสัชกรประจำแหล่งฝึกปฏิบัติงานวิชาชีพเข้าใจแนวทางการรักษาดูแลผู้ป่วย
2.เพื่อให้เภสัชกรประจำแหล่งฝึกได้ทบทวนแนวเวชปฏิบัติที่ทันสมัยในดูแลผู้ป่วย
3.เพื่อให้เภสัชกรถ่ายทอดองค์ความรู้และดูแลนิสิต นักศึกษาเภสัชศาสตร์ในการดูแลให้บริบาลทางเภสัชกรรมแก่ผู้ป่วยได้อย่างมั่นใจ
ผู้สนใจเข้าร่วมประชุมสามารถลงทะเบียน
โดยไม่เสียค่าใช้จ่ายได้ที่ 👉👉https://forms.gle/epMTh4HR34KpZzFE6
คุณราตรี ลี้จันทรากุล
หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
โทรศัพท์ 02-2188283 E-mail: CE@pharm.chula.ac.th

40th International Annual Meeting in Pharmaceutical Sciences ​(IAMPS40)
2025-08-01 08:00 - 2025-11-14 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
40th International Annual Meeting in Pharmaceutical Sciences
​(IAMPS40)
November 13-14, 2025
Montien Hotel, Surawong, Bangkok

We are pleased to announce the upcoming 40th Annual Research Conference organized by the Faculty of Pharmaceutical Sciences, Chulalongkorn University, to be held in Bangkok, Thailand.
This annual event is a distinguished platform bringing together professors, researchers, technologists, scholars and graduate students from wide range of disciplines including Pharmacy, Biotechnology, Medicine, Engineer, Cosmetics, Veterinary Medicine, Science, and other related fields from academic institutions, research organizations and industrial sectors, both public and private.
The conference will feature:

Keynote and plenary lectures by distinguished national and international speakers
Oral and poster presentations showcasing cutting-edge research from across the pharmaceutical sciences and related areas

Focus conference topics:

Pharmaceutical Chemistry and Natural Products
Pharmacology and Pharmaceutical Biotechnology
Pharmaceutical Technology and Cosmetic Sciences
Clinical Pharmacy and Social/Administrative Pharmacy

A highlight of the event will be the presentation of the prestigious Nagai Award Thailand 2025, sponsored by Professor Tsuneji Nagai, President of the Nagai Foundation Tokyo. This award honors excellence in pharmaceutical research which includes:

Nagai Award for Outstanding Published Research in Pharmacy Practice / Social and Administrative Pharmacy (1 award)
Nagai Awards for Outstanding Published Research in Pharmaceutical Sciences (2 awards)

In addition, the “Professor Dr. Vichitra Jirawongse Award” will be presented to a researcher whose work in herbal medicine has significantly contributed to the health and well-being of both national and global societies.
Important Dates:

Abstract and Proceeding Submission Until : Sep 30, 2025 (Extended)
Early Bird Registration : Sep 30, 2025
Normal Registration Deadline: 1-Oct 31, 2025
Conference Date: Nov 13-14, 2025

iamps40
Faculty of Pharmaceutical Sciences Chulalongkorn University

Registration

Registration link (ลิ้งค์ลงทะเบียน)
Payment method (วิธีชำระเงินค่าลงทะเบียน) / Payment slip submission (ลิ้งค์ส่งหลักฐานการโอนเงิน)

We warmly welcome your participation and look forward to fruitful discussions and collaborations in the heart of Bangkok!
For registration and payment receipt inquiries
Check your name on the registrant list.
Phone: 0-2218-8283;
Email: iamps40_registration@pharm.chula.ac.th
Check your name on the registrant list.
With best regards,
Asst. Prof. Narueporn Sutanthavibul, Ph.D.
Associate Dean for Research and Innovation
Faculty of Pharmaceutical Sciences
Chulalongkorn University

เรื่อง Pharmacotherapy in Cardiometabolic Diseases ครั้งที่ 16
2025-07-17 08:00 - 2025-10-10 16:30 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
การประชุมวิชาการ
เรื่อง Pharmacotherapy in Cardiometabolic Diseases ครั้งที่ 16
วันที่ 8 – 10 ตุลาคม 2568
ณ โรงแรม Pullman G สีลม กรุงเทพมหานคร และ Zoom Webinar
CPE 18.00 credit

หลักการและเหตุผล
คณะเภสัชศาสตร์ จุฬาลงกรณ์มหาวิทยาลัย โดยความร่วมมือของ ภาควิชาเภสัชกรรมปฏิบัติ ฝ่ายวิชาการ หน่วยฝึกปฏิบัติงานวิชาชีพ และหน่วยการวิชาการภายใต้หัวข้อการประชุมวิชาการเรื่อง Pharmacotherapy in Cardiometabolic Diseases ครั้งที่ 16 ขึ้น เนื่องจากโรคหัวใจและหลอดเลือดเป็นโรคที่พบได้มากในปัจจุบัน อีกทั้งเป็นสาเหตุการเสียชีวิตในอันดับต้น ๆ ของผู้ป่วยในประเทศไทย อัตราที่เพิ่มสูงขึ้นของผู้ป่วยโรคหัวใจและหลอดเลือดสืบเนื่องมาจากพฤติกรรมการดำรงชีวิตที่ไม่เหมาะสม การขาดการออกกำลังกาย และการมีอายุขัยที่เพิ่มขึ้น อย่างไรก็ตาม กระบวนการรักษาที่ถูกต้องเหมาะสมและทันเวลา จะสามารถลดอัตราการเสียชีวิต ลดระยะเวลาในการรักษาตัวในโรงพยาบาล ลดค่าใช้จ่ายหรือต้นทุนในการรักษาพยาบาลของผู้ป่วยได้ การมีเภสัชกรเข้าร่วมเป็นส่วนหนึ่งของทีมสหสาขาวิชาชีพในการปฏิบัติงานบริบาลทางเภสัชกรรมในผู้ป่วยโรคหัวใจและหลอดเลือดจะช่วยเพิ่มคุณภาพการดูแลรักษาผู้ป่วย ทำให้ผู้ป่วยได้รับการรักษาด้วยยาอย่างเหมาะสม อย่างไรก็ตามการที่เภสัชกรจะปฏิบัติงานดังกล่าวให้เกิดผลสัมฤทธิ์นั้น จำเป็นต้องอาศัยองค์ประกอบหลายส่วนร่วมกัน ส่วนหนึ่งที่มีความสำคัญมาก คือ องค์ความรู้ที่ทันสมัยเกี่ยวกับโรคและแนวทางการรักษา อีกทั้งการเฝ้าติดตามผลการรักษาผู้ป่วย
ดังนั้น ภาควิชาเภสัชกรรมปฏิบัติ คณะเภสัชศาสตร์ จุฬาลงกรณ์มหาวิทยาลัย จึงได้จัดการประชุมวิชาการเรื่อง Pharmacotherapy in Cardiometabolic Diseases ครั้งที่ 16 ขึ้น เพื่อให้เภสัชกรมีความรู้ที่ทันสมัยเกี่ยวกับโรคหัวใจและหลอดเลือด รวมถึงแนวทางในการบำบัดรักษา และการติดตามผลการรักษาของผู้ป่วย
วัตถุประสงค์
1. เพื่อเพิ่มพูนความรู้ที่ทันสมัยเกี่ยวกับการใช้ยาบำบัดรักษาโรคหัวใจและหลอดเลือด
2. เพื่อแลกเปลี่ยนความคิดเห็นและประสบการณ์ ระหว่างบุคลากรทางการแพทย์เกี่ยวกับการรักษาโรคหัวใจและหลอดเลือด
3. เพื่อให้ผู้เข้าร่วมประชุมนำความรู้ที่ได้ไปประยุกต์ใช้ในการดูแลรักษาผู้ป่วยโรคหัวใจและหลอดเลือด
อัตราค่าลงทะเบียน

แบบ Onsite ท่านละ 4,500 บาท *ลุ้นรับกล่องสุ่ม*
แบบ Online ท่านละ 2,400 บาท *จำกัดจำนวน 60 ท่าน*
(สามารถเข้าชมย้อนหลังได้)

ลงทะเบียน
ส่งหลักฐานการลงทะเบียน
ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th

โครงการหลักสูตรการฝึกอบรมระยะสั้นการบริบาลทางเภสัชกรรม ในผู้ป่วยภาวะหัวใจล้มเหลวปีที่ 1
2025-07-01 08:00 - 2025-10-31 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการหลักสูตรการฝึกอบรมระยะสั้นการบริบาลทางเภสัชกรรม
ในผู้ป่วยภาวะหัวใจล้มเหลวปีที่ 1
(Certificate short course training program in pharmaceutical care of Patient with Heart Failure)
ระหว่างวันที่ 1 ตุลาคม พ.ศ. 2567 – 31 ตุลาคม พ.ศ. 2568
CPE 30.00 Credits

หลักการและเหตุผล
ในปัจจุบันจำนวนผู้ป่วยภาวะหัวใจล้มเหลวมีแนวโน้มเพิ่มมากขึ้น ซึ่งการรักษาผู้ป่วยกลุ่มนี้มีหลากหลายวิธี เช่น การใช้ยา การใส่เครื่องกระตุ้นไฟฟ้าหัวใจ การใส่เครื่องพยุงหัวใจ และการผ่าตัดเปลี่ยนหัวใจ เป็นต้น โดยจะพิจารณาเลือกการรักษาตามความเหมาะสมในผู้ป่วยแต่ละราย แม้ว่าในช่วงทศวรรษที่ผ่านมาจะมีความก้าวหน้าอย่างมากในการรักษาภาวะหัวใจล้มเหลว นำไปสู่การปรับแนวทางเวชปฏิบัติ (clinical practice guidelines) ให้เท่าทันความรู้ใหม่อย่างต่อเนื่อง แต่อย่างไรก็ตาม ผู้ป่วยภาวะหัวใจล้มเหลวยังมีอัตราการเสียชีวิตสูงและยังมีอัตราการกลับมาเข้ารับการรักษาในโรงพยาบาลได้บ่อย ทั้งนี้ อาจเนื่องมาจาก ผู้ป่วยภาวะหัวใจล้มเหลวมักมีการดำเนินโรคที่รุนแรงมากขึ้นเมื่อเวลาที่ผ่านไป ขาดความรู้ในการดูแลตนเอง มีโรคร่วมหลายชนิด ซึ่งนำไปสู่ความซับซ้อนในการเลือกการรักษาหรือเกิดปัญหาจากการใช้ยาได้
ด้วยความตระหนักในความสำคัญของบทบาทเภสัชกรในการดูแลผู้ป่วยภาวะหัวใจล้มเหลวร่วมกับสหสาขาวิชาชีพ ภาควิชาเภสัชกรรมปฏิบัติ คณะเภสัชศาสตร์ จุฬาลงกรณ์มหาวิทยาลัย และวิทยาลัยเภสัชบำบัดแห่งประเทศไทย สภาเภสัชกรรม จึงเล็งเห็นความสำคัญของเภสัชกรที่ต้องมีความรู้ ทักษะ และชำนาญในการดูแลผู้ป่วยภาวะหัวใจล้มเหลว จึงได้ร่วมมือกับกลุ่มงานภาวะหัวใจล้มเหลวและอายุรศาสตร์การปลูกถ่ายหัวใจ ศูนย์โรคหัวใจ โรงพยาบาลจุฬาลงกรณ์ สภากาชาดไทย สาขาวิชาอายุรศาสตร์หัวใจและหลอดเลือด ภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย และกลุ่มงานเภสัชกรรม โรงพยาบาลจุฬาลงกรณ์ สภากาชาดไทย จัดทำหลักสูตรประกาศนียบัตรวิชาชีพเภสัชกรรม (สาขาการบริบาลทางเภสัชกรรมในผู้ป่วยภาวะหัวใจล้มเหลว) Certificate in Pharmacy (Pharmaceutical Care of Patient with Heart Failure) หลักสูตรภาคปฏิบัติ 16 สัปดาห์ โดยมีเนื้อหาทางทฤษฎีสอดแทรกตลอดระยะของการฝึกปฏิบัติงาน กำหนดให้เภสัชกรฝึกปฏิบัติงานทั้งผู้ป่วยในและผู้ป่วยนอก ณ คลินิกผู้ป่วยหัวใจล้มเหลว คลินิกผู้ป่วยปลูกถ่ายหัวใจ โรงพยาบาลจุฬาลงกรณ์ รวมถึงการฝึกปฏิบัติงาน ณ หอผู้ป่วยในที่มีผู้ป่วยภาวะหัวใจล้มเหลวเข้ารับการรักษา เภสัชกรที่เข้ารับการฝึกจะได้มีโอกาสปฏิบัติงานร่วมกับสหสาขาวิชาชีพที่มีความชำนาญในการบริบาลผู้ป่วยภาวะหัวใจล้มเหลว
หลักสูตรนี้เน้นถึงการทำให้ผู้เข้าอบรมเข้าใจถึงหลักการทั้งทางภาคทฤษฎีและปฏิบัติเพื่อสามารถนำไปปฏิบัติ ตลอดจนริเริ่มการให้บริการวิชาชีพเภสัชกรรมด้านการบริบาลทางเภสัชกรรมผู้ป่วยภาวะหัวใจล้มเหลวได้จริงเมื่อสำเร็จหลักสูตรการอบรม การฝึกปฏิบัติวิชาชีพจะเน้นการใช้ evidence based practice ในการดูแลผู้ป่วย เพื่อให้ผู้ประกอบวิชาชีพมีความสามารถในด้านต่างๆ ได้แก่ มีองค์ความรู้ด้านเภสัชบำบัดเชิงลึกในการบริบาลทางเภสัชกรรม มีทักษะในการประยุกต์ความรู้ด้านเภสัชบำบัดในการวางแผนติดตาม ประเมินผล ป้องกัน และแก้ไขปัญหาที่เกี่ยวกับการใช้ยา ส่งเสริม สนับสนุนและให้ข้อมูลการใช้ยาที่ถูกต้องเหมาะสมและปลอดภัยบนพื้นฐานของข้อมูลที่ทันสมัย สามารถสื่อสารและประสานงานกับบุคลากรทางสาธารณสุขสาขาอื่นๆ อย่างเป็นระบบ และสามารถใช้เทคโนโลยีสารสนเทศได้อย่างเหมาะสมและมีประสิทธิภาพ มีคุณธรรม จริยธรรม และมนุษยสัมพันธ์ที่ดี รวมทั้งเป็นผู้นำในด้านการบริบาลทางเภสัชกรรมในผู้ป่วยภาวะหัวใจล้มเหลว ซึ่งหลักสูตรนี้มีนโยบายและยุทธศาสตร์สอดคล้องกับความต้องการของกระทรวงสาธารณสุข (service plan) นำไปสู่การพัฒนาการให้บริการผู้ป่วยในเครือข่ายได้อย่างทั่วถึง มีประสิทธิภาพร่วมกับทีมสหสาขาวิชาชีพ และช่วยเพิ่มกำลังคนที่มีความรู้ความสามารถ ให้การบริบาลทางเภสัชกรรมผู้ป่วยภาวะหัวใจล้มเหลวมีความต่อเนื่องยั่งยืน

วัตถุประสงค์
เพื่อให้ผู้เข้าร่วมหลักสูตร มีความรู้ ความเข้าใจในนโยบายและบทบาทของเภสัชกรในการดูแลผู้ป่วยภาวะหัวใจล้มเหลว สามารถบูรณาการความรู้ ข้อมูลเชิงประจักษ์ งานวิจัยมาใช้ในการประเมิน คัดกรอง วินิจฉัย วางแผน และให้การบริบาลเพื่อการบำบัดรักษาด้วยยาอย่างมีประสิทธิภาพและปลอดภัย เภสัชกรผู้ที่ผ่านการฝึกอบรมฯ จะมีความสามารถ ดังนี้
1.ให้บริบาลเภสัชกรรมผู้ป่วยภาวะหัวใจล้มเหลว ได้อย่างเหมาะสมรวมทั้งสามารถประเมินภาวะสุขภาพของผู้ป่วยเบื้องต้นได้ โดยให้ความรู้เกี่ยวกับการใช้ยามาตรฐานสำหรับผู้ป่วย รวมถึงการปฏิบัติตัวระหว่างที่ใช้ยาดังกล่าว
2.นำข้อมูลเชิงประจักษ์ และ/หรือ ผลงานวิจัยมาประยุกต์ใช้ในการบริบาลผู้ป่วยภาวะหัวใจล้มเหลว
3.ประสานงานกับบุคลากรของทีมสุขภาพและหน่วยงานต่าง ๆ ในการจัดการดูแลผู้ป่วยในโรงพยาบาล
4.ริเริ่มและพัฒนาคุณภาพการบริบาลเภสัชกรรมผู้ป่วยภาวะหัวใจล้มเหลวในหน่วยงานโดยมีความสอดรับกับนโยบายด้านแผนการให้บริการผู้ป่วยโดยใช้ความรู้จากทฤษฎี ประสบการณ์ทางคลินิก และข้อมูลเชิงประจักษ์
รูปแบบการให้บริการทางวิชาการ
1) ภาคทฤษฎี ณ ภาควิชาเภสัชกรรมปฏิบัติ คณะเภสัชศาสตร์ จุฬาลงกรณ์มหาวิทยาลัย
2) ภาคปฏิบัติ ณ หอผู้ป่วยใน อาคารภูมิสิริมังคลานุสรณ์ โรงพยาบาลจุฬาลงกรณ์ ห้องตรวจผู้ป่วยนอกปลูกถ่ายหัวใจและห้องตรวจผู้ป่วยหัวใจล้มเหลว ชั้น 12 อาคาร ภปร. โรงพยาบาลจุฬาลงกรณ์
ผู้เข้าร่วมโครงการ
ระยะเวลาการฝึกอบรม: 16 สัปดาห์ ต่อผลัด
แผนการฝึกอบรมตลอดหลักสูตร
อัตราค่าลงทะเบียน
ท่านละ 30,000 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน
ตรวจสอบรายชื่อการลงทะเบียนและสถานะ

โครงการหลักสูตรการฝึกอบรม เรื่อง “Generative AI: Empowering Students in Academic and Research”
2025-07-01 08:00 - 2025-08-30 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการหลักสูตรการฝึกอบรม
เรื่อง “Generative AI: Empowering Students in Academic and Research”
วันที่ 1 มีนาคม ถึง 30 สิงหาคม 2568
ณ ห้องเรียนออนไลน์ Moodle คณะเภสัชศาสตร์ จุฬาลงกรณ์มหาวิทยาลัย
CPE 6.00 credit (This training program is conducted in English.)

หลักการและเหตุผล
การพัฒนาและการเติบโตอย่างรวดเร็วของ ปัญญาประดิษฐ์ (Artificial intelligence: AI) โดยเฉพาะ Generative AI ได้สร้างการเปลี่ยนแปลงอย่างลึกซึ้งในหลายภาคส่วนของสังคมและอุตสาหกรรม โดยเฉพาะในด้านการศึกษาและการวิจัย เทคโนโลยี Generative AI ซึ่งรวมถึงเครื่องมืออย่าง Gemini, ChatGPT, และแพลตฟอร์ม AI อื่น ๆ ที่สามารถสร้างเนื้อหาที่หลากหลาย เช่น ข้อความ, รูปภาพ, เสียง หรือแม้กระทั่งโค้ดการเขียนโปรแกรม มีศักยภาพในการยกระดับประสบการณ์การเรียนรู้ของนักศึกษาได้อย่างทวีคูณ โดยทำให้กระบวนการศึกษาและการวิจัยมีความคล่องตัวและมีประสิทธิภาพมากขึ้น เครื่องมือเหล่านี้สามารถช่วยสนับสนุนการสร้างสรรค์นวัตกรรมในการวิจัย ตลอดจนการพัฒนาวิธีการทางวิชาการที่มีความยืดหยุ่นและทันสมัยขึ้น ซึ่งต่างจากกระบวนการทำงานทางวิชาการแบบดั้งเดิมที่มีขอบเขตจำกัดและใช้เวลานาน
ในสภาพแวดล้อมทางการศึกษาที่มีการใช้เทคโนโลยีเหล่านี้อย่างแพร่หลาย การฝึกอบรมเพื่อเสริมพลังให้นิสิต/นักศึกษาสามารถใช้ Generative AI ได้อย่างมีประสิทธิภาพจึงกลายเป็นสิ่งที่ไม่อาจมองข้ามได้ เพื่อให้นิสิต/นักศึกษาไม่เพียงแต่สามารถใช้เครื่องมือเหล่านี้ในการเสริมสร้างการเรียนรู้และการวิจัย แต่ยังต้องสามารถประยุกต์ใช้ Generative AI อย่างมีความรับผิดชอบ โดยคำนึงถึงข้อจำกัดต่าง ๆ รวมถึง จริยธรรม และผลกระทบที่อาจเกิดขึ้นจากการใช้ Generative AI อย่างไม่เหมาะสม นิสิต/นักศึกษาจึงจำเป็นต้องได้รับการฝึกอบรมที่ครบถ้วนทั้งในด้านทักษะการใช้งานเทคโนโลยี การวิเคราะห์ข้อมูลที่ Generative AI สร้างขึ้น และการพิจารณาในแง่ของจริยธรรม เพื่อให้เกิดการใช้เทคโนโลยีที่สร้างสรรค์และยั่งยืน
ฝ่ายบัณฑิตศึกษาและการเรียนรู้ตลอดชีวิต และฝ่ายวิชาการ คณะเภสัชศาสตร์ จุฬาลงกรณ์มหาวิทยาลัย จึงได้จัดโครงการหลักสูตรการฝึกอบรมเรื่อง “Generative AI: Empowering Students in Academic and Research” ผ่านรูปแบบการศึกษาบทเรียนในห้องเรียนออนไลน์ คณะเภสัชศาสตร์ จุฬาลงกรณ์มหาวิทยาลัย ขึ้นเพื่อให้นิสิต/นักศึกษา รวมทั้งประชาชนผู้สนใจทั่วไป มีความเข้าใจในลักษณะการทำงานและข้อจำกัดของ Generative AI สามารถใช้เครื่องมือเหล่านี้ในการศึกษาและวิจัยอย่างถูกต้องและมีประสิทธิภาพ ซึ่งจะเป็นการเตรียมความพร้อมให้สามารถเผชิญกับความท้าทายในโลกที่มีการใช้ Generative AI ในการตัดสินใจและสร้างสรรค์นวัตกรรมอย่างกว้างขวางในอนาคต

วัตถุประสงค์
1) เพื่อให้ผู้เข้าอบรมเข้าใจและสามารถอธิบายการทำงานของ Generative AI
2) เพื่อให้ผู้เข้าอบรมสามารถเลือกและใช้เครื่องมือ Generative AI เพื่อส่งเสริมการเรียนและงานวิจัยได้อย่างมีประสิทธิภาพ
3) เพื่อให้ผู้เข้าอบรมเข้าใจข้อควรระวังในและสามารถใช้ Generative AI ในการเรียนและงานวิจัยอย่างมีจริยธรรม

วัน เวลา กำหนดการ และสถานที่จัดประชุมวิชาการ
ระยะเวลาการฝึกอบรม: 6 ชั่วโมงต่อรุ่น
รูปแบบการอบรม: บทเรียนออนไลน์ ห้องเรียนออนไลน์ Moodle คณะเภสัชศาสตร์ จุฬาลงกรณ์มหาวิทยาลัย
รุ่นที่ 1: วันที่ 1 มี.ค. – 30 เม.ย. 2568
รุ่นที่ 2: วันที่ 1 พ.ค. – 30 มิ.ย. 2568
รุ่นที่ 3: วันที่ 1 ก.ค. – 30 ส.ค. 2568

ค่าลงทะเบียน

อัตราค่าลงทะเบียนสำหรับบุคคลทั่วไป ท่านละ 1,110 บาท
(**ยกเว้นค่าลงทะเบียนสำหรับนิสิตและบุคลากร จุฬาลงกรณ์มหาวิทยาลัย**)

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
หนังสือขออนุมัติไม่เป็นวันลา
หนังสือเชิญประชุม
ลงทะเบียน
ส่งหลักฐานการชำระค่าลงทะเบียน

การประชุมวิชาการ เรื่อง Gender-Affirming Hormonal Therapy: What Pharmacists need to know for caring Transgender Individuals.
2025-06-27 13:30 - 16:30 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
การประชุมวิชาการ
เรื่อง Gender-Affirming Hormonal Therapy:
What Pharmacists need to know for caring Transgender Individuals.
งานประชุมทางออนไลน์ ผ่านโปรแกรม Zoom webinar
วันศุกร์ที่ 27 มิถุนายน 2568

หลักการและเหตุผล
การดูแลด้านสุขภาพสำหรับบุคคลข้ามเพศเป็นหนึ่งในประเด็นที่ได้รับความสนใจเพิ่มขึ้นทั้งในระดับประเทศและระดับสากล โดยเฉพาะการใช้ฮอร์โมนเพื่อยืนยันอัตลักษณ์ทางเพศ (Gender-Affirming Hormone Therapy: GAHT) ซึ่งถือเป็นแนวทางหลักทางการแพทย์ที่มีบทบาทสำคัญในการส่งเสริมคุณภาพชีวิตและสุขภาวะโดยรวมของผู้รับบริการ
อย่างไรก็ตาม การใช้ GAHT ควรพิจารณาอย่างรอบคอบโดยอ้างอิงตามแนวทางปฏิบัติมาตรฐาน เช่น WPATH (World Professional Association for Transgender Health) และควรมีกระบวนการติดตามและประเมินผลการรักษาอย่างใกล้ชิด เนื่องจากการใช้ฮอร์โมนในระยะยาวอาจสัมพันธ์กับความเสี่ยงทางสุขภาพบางประการ เช่น ความเสี่ยงต่อโรคหัวใจและหลอดเลือด ภาวะลิ่มเลือดอุดตัน หรือผลกระทบต่อตับ ดังนั้น การบริบาลทางเภสัชกรรมจึงมีบทบาทสำคัญในการส่งเสริมให้การใช้ GAHT เป็นไปอย่างเหมาะสม ปลอดภัย และเกิดประโยชน์สูงสุดต่อผู้ป่วย
โครงการอบรมในรูปแบบ webinar นี้จัดขึ้นเพื่อเสริมสร้างองค์ความรู้และทักษะให้แก่เภสัชกรเกี่ยวกับบทบาทในการดูแลบุคคลข้ามเพศ โดยเน้นการใช้ GAHT อย่างมีประสิทธิภาพตามหลักฐานทางวิชาการ ครอบคลุมเนื้อหาเกี่ยวกับเภสัชวิทยาของ GAHT แนวทางการใช้ยาและการติดตามผลตามคำแนะนำของ WPATH version 8 การประเมินความปลอดภัยของการรักษา ตลอดจนการให้บริการอย่างเหมาะสมตามหลักวิชาชีพโดยปราศจากอคติ พร้อมส่งเสริมการสื่อสารที่เคารพและเข้าใจความหลากหลายทางเพศ เพื่อยกระดับคุณภาพการให้บริการทางเภสัชกรรมอย่างรอบด้าน
วัตถุประสงค์
1. อธิบายหลักการใช้ Gender Affirming Hormone Therapy ตามหลักฐานวิชาการ
2. ให้คำแนะนำผู้ป่วยเกี่ยวกับประโยชน์และความเสี่ยงของฮอร์โมน
3. ติดตามผลการรักษาและจัดการผลข้างเคียงได้อย่างเหมาะสม
4. ให้บริบาลทางเภสัชกรรมด้วยความเข้าใจในความหลากหลายทางเพศ
อัตราค่าลงทะเบียน
ท่านละ 333 บาท
ลงทะเบียน
ส่งหลักฐานการลงทะเบียน
ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th

โครงการเรียนรู้ตลอดชีวิตและการศึกษาต่อเนื่อง (Life-Long Learning: LLL) เรื่อง “เทคนิคโครมาโทกราฟีเบื้องต้นสำหรับงานสมุนไพร”
2025-05-24 08:00 - 2025-05-25 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการเรียนรู้ตลอดชีวิตและการศึกษาต่อเนื่อง (Life-Long Learning: LLL)
เรื่อง “เทคนิคโครมาโทกราฟีเบื้องต้นสำหรับงานสมุนไพร”
วันที่ 24-25 พฤษภาคม 2568 เวลา 9.00 – 16.00 น.
ณ คณะเภสัชศาสตร์ จุฬาลงกรณ์มหาวิทยาลัย
CPE 7.50 credit

หลักการและเหตุผล
ปัจจุบันผลิตภัณฑ์สมุนไพรเป็นที่นิยมใช้ และแพร่หลายในท้องตลาดและโลกออนไลน์ ผู้บริโภคและผู้พัฒนาผลิตภัณฑ์ ควรรู้จักและเข้าใจความรู้เบื้องต้นของเทคนิคโครมาโทกราฟี เพื่อเป็นพื้นฐานสำคัญในการเข้าใจเกี่ยวกับการสกัดแยกสมุนไพร การควบคุมคุณภาพและการพัฒนาผลิตภัณฑ์ นอกจากนี้ยังส่งเสริมให้ผู้สนใจได้ค้นคว้าเกี่ยวกับสมุนไพรนั้น ๆ ได้ลึกซึ้งมากยิ่งขึ้น เพื่อต่อยอดองค์ความรู้
ภาควิชาเภสัชเวทและเภสัชพฤกษศาสตร์ มีบุคลากรที่มีความเชี่ยวชาญด้านเทคนิคโครมาโทกราฟีสำหรับงานสมุนไพร จึงได้จัดอบรมเพื่อเสริมความรู้ดังกล่าว ให้กับนักเรียน นิสิต นักศึกษา เภสัชกร ผู้ประกอบการผลิตภัณฑ์สมุนไพร และผู้สนใจ

วัตถุประสงค์
เพื่อให้ผู้เข้าร่วมการอบรมมีความรู้ ความเข้าใจเกี่ยวกับเทคนิคโครมาโทกราฟีเบื้องต้นสำหรับงานสมุนไพร เพื่อเป็นแนวทางในการต่อยอดพัฒนางานวิจัยหรือการพัฒนาผลิตภัณฑ์สมุนไพร
กำหนดการกำหนดการ

ค่าลงทะเบียน

อัตราค่าลงทะเบียน ท่านละ 4,800 บาท
นักเรียน นิสิต/นักศึกษา ผู้ประกอบการผลิตภัณฑ์สมุนไพร และผู้สนใจ จำนวน 50 ท่าน

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
หนังสือขออนุมัติไม่เป็นวันลา
หนังสือเชิญประชุม
ลงทะเบียน
ส่งหลักฐานการชำระค่าลงทะเบียน

เรื่อง Advances in Pharmacotherapy for Breast Cancer: A Spotlight on Trastuzumab Deruxtecan
2025-03-29 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
การประชุมวิชาการ
เรื่อง Advances in Pharmacotherapy for Breast Cancer:
A Spotlight on Trastuzumab Deruxtecan
งานประชุมทางออนไลน์ ผ่านโปรแกรม Zoom webinar
วันเสาร์ที่ 29 มีนาคม 2568

หลักการและเหตุผล
มะเร็งเต้านมเป็นมะเร็งที่พบบ่อยที่สุดในผู้หญิงทั่วโลก และยังเป็นสาเหตุการเสียชีวิตอันดับต้น ๆ ในกลุ่มมะเร็งที่ส่งผลต่อผู้หญิง จากข้อมูลขององค์การอนามัยโลก (WHO) ในปี 2020 พบว่ามีผู้ป่วยมะเร็งเต้านมรายใหม่ประมาณ 2.3 ล้านราย และมีผู้เสียชีวิตกว่า 685,000 คน ทั่วโลก ปัจจัยเสี่ยงสำคัญ ได้แก่ อายุที่เพิ่มขึ้น, การมีประวัติครอบครัว, การสัมผัสฮอร์โมนเพศหญิง (เช่น การใช้ฮอร์โมนเสริมหลังหมดประจำเดือน), พฤติกรรมการใช้ชีวิต (อาทิ การดื่มแอลกอฮอล์, การไม่ออกกำลังกาย), และภาวะอ้วน สำหรับในประเทศไทย มะเร็งเต้านมเป็นมะเร็งที่พบบ่อยที่สุดในผู้หญิงไทย โดยมีแนวโน้มเพิ่มขึ้นอย่างต่อเนื่อง รายงานจาก Global Cancer Observatory (GLOBOCAN) 2020 ระบุว่ามีผู้ป่วยรายใหม่ในไทยประมาณ 22,000 รายต่อปี และมีผู้เสียชีวิตกว่า 8,000 รายต่อปี อัตราการรอดชีวิตในประเทศไทยมีแนวโน้มต่ำกว่าประเทศพัฒนาแล้ว เนื่องจากผู้ป่วยจำนวนมากมักเข้ารับการรักษาในระยะลุกลาม การรักษาโรคมะเร็งเต้านมบูรณาการหลายวิธีเข้าด้วยกัน ทั้งการผ่าตัด การใช้รังสีรักษา และการใช้ยาซึ่งมีหลากหลายประเภท ไม่ว่าจะเป็น เคมีบำบัด ฮอร์โมนบำบัด ยารักษามุ่งเป้า และภูมิคุ้มกันบำบัด ซึ่งมีการพัฒนาและมียาใหม่ๆ ที่ได้รับการอนุมัติจากคณะกรรมการอาหารและยาให้ใช้อย่างต่อเนื่อง
เภสัชกรมีบทบาทสำคัญในการดูแลผู้ป่วยมะเร็งเต้านม ตั้งแต่การป้องกัน การวินิจฉัยในระยะแรก การรักษา ไปจนถึงการฟื้นฟูสุขภาพโดยเฉพาะอย่างยิ่ง ในการจ่ายยาและให้คำแนะนำเกี่ยวกับยา การจัดการอาการข้างเคียงของยา ไปจนถึงการติดตามผลการรักษา เภสัชกรสามารถช่วยในการจัดการยาให้เกิดความคุ้มค่าและลดความสูญเสีย เช่น การคำนวณปริมาณยาให้เหมาะสม เภสัชกรจึงต้องศึกษาทำความเข้าใจรายละเอียดของยาใหม่ๆ ที่ถูกนำมาใช้ในการรักษาผู้ป่วย เพื่อให้มั่นใจว่าผู้ป่วยมีความปลอดภัยและได้รับประโยชน์สูงสุดจากการรักษา ความรู้และทักษะที่ครอบคลุมช่วยให้เภสัชกรสามารถสนับสนุนทีมแพทย์ได้อย่างมีประสิทธิภาพและช่วยเพิ่มคุณภาพชีวิตของผู้ป่วย
Trastuzumab Deruxtecan หรือ ENHERTU เป็นยาประเภท Antibody-Drug Conjugate (ADC) เป็นยา ADC ที่ผสานแอนติบอดี Trastuzumab (มุ่งเป้าไปยัง HER2) เข้ากับยาเคมีบำบัด (Deruxtecan ซึ่งเป็น Topoisomerase I inhibitor) ผ่านสายโซ่เชื่อมโยง (linker) สำหรับรักษาโรคมะเร็งชนิดต่างๆ โดยเฉพาะ มะเร็งเต้านมที่มี HER2 เป็นบวก (HER2-positive) และ มะเร็งที่แสดง HER2 ต่ำ (HER2-low) Trastuzumab Deruxtecan จุดเด่นของยา ADC คือการส่งยาเคมีบำบัดตรงไปยังเซลล์มะเร็ง HER2-positive โดยลดผลข้างเคียงต่อเซลล์ปกติ ปี 2019 สำนักงานอาหารและยาแห่งสหรัฐอเมริกา (FDA) ได้อนุมัติ Enhertu สำหรับใช้ในผู้ป่วยมะเร็งเต้านม HER2-positive ระยะแพร่กระจาย ที่เคยได้รับการรักษาด้วย Trastuzumab และยาเคมีบำบัดแล้ว ในปี 2022, Enhertu ได้รับการอนุมัติสำหรับมะเร็งเต้านม HER2-low ระยะแพร่กระจาย ซึ่งเป็นหมวดใหม่ในกลุ่มผู้ป่วยที่เคยไม่ได้รับการรักษาแบบมุ่งเป้าด้วย HER2 Enhertu ได้รับการอนุมัติจากสำนักงานคณะกรรมการอาหารและยา (อย.) สำหรับใช้ในกลุ่มผู้ป่วยมะเร็งเต้านมที่แสดง HER2-positive และ HER2-low ซึ่งเป็นกลุ่มที่ยังมีข้อจำกัดทางการรักษา
เพื่อให้เภสัชกรผู้มีหน้าที่ดูแลผู้ป่วยมะเร็งเต้านมจนสามารถจ่ายและให้คำแนะนำการใช้ยาตลอดจนติดตามการรักษาด้วยยานี้ได้อย่างมีประสิทธิภาพ ภาควิชาเภสัชกรรมปฏิบัติจึงมีแนวคิดจัดการประชุมวิชาการในครั้งนี้
วัตถุประสงค์
1. เพื่อเพิ่มพูนความรู้ที่ทันสมัยเกี่ยวกับแนวทางการรักษาโรคมะเร็งเต้านม
2. เพื่อให้ผู้เข้าร่วมประชุมนำความรู้ที่ได้ไปประยุกต์ใช้ในการดูแลรักษาผู้ป่วยมะเร็งเต้านมที่ได้รับยา Trastuzumab Deruxtecan
3. เพื่อแลกเปลี่ยนความคิดเห็นระหว่างบุคลากรทางการแพทย์ที่เกี่ยวข้องกับการดูแลรักษาผู้ป่วยโรคมะเร็งเต้านมด้วยยา Trastuzumab Deruxtecan

อัตราค่าลงทะเบียน
▪ ชำระค่าลงทะเบียน ภายในวันที่ 15 มีนาคม 2568 ท่านละ 555 บาท
▪ ชำระค่าลงทะเบียน หลังวันที่ 15 มีนาคม 2568 ท่านละ 655 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
ลงทะเบียน
ส่งหลักฐานการชำระค่าลงทะเบียน
ตรวจสอบรายชื่อการลงทะเบียนและสถานะ

เรื่อง Up-to-date Treatments: Biologics, Elderly Medications and Cancer Drugs
2025-01-01 08:00 - 2025-02-01 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
การประชุมวิชาการ
เรื่อง Up-to-date Treatments: Biologics, Elderly Medications and Cancer Drugs
งานประชุมทางออนไลน์ ผ่านโปรแกรม Zoom webinar
วันที่ 18 และ 25 มกราคม และวันที่ 1 กุมภาพันธ์ 2568 เวลา 8.30-12.00 น.
CPE 9.00 credit

หลักการและเหตุผล
การเปลี่ยนแปลงของวิทยาการทางการแพทย์และเภสัชกรรมได้พัฒนาอย่างรวดเร็วในทศวรรษที่ผ่านมา โดยเฉพาะอย่างยิ่งในสาขาของชีวเภสัชภัณฑ์ (Biologics) การรักษาโรคกระดูกพรุน (Osteoporosis) การบรรเทาอาการปวดจากเส้นประสาท (Antineuropathic Pain) การใช้ผลิตภัณฑ์สมุนไพรและอาหารเสริมสำหรับผู้สูงอายุ และการรักษาใหม่ในกลุ่มยาต้านมะเร็ง (Anti-cancer drugs) การพัฒนาวิธีการรักษาและยาที่เกี่ยวข้องกับสาขาเหล่านี้มีความสำคัญอย่างยิ่งในการยกระดับคุณภาพชีวิตของผู้ป่วย รวมทั้งยังช่วยในการป้องกันและรักษาโรคที่พบได้บ่อยในผู้สูงอายุและผู้ป่วยมะเร็ง ในบริบทของสังคมไทยที่มีจำนวนผู้สูงอายุเพิ่มขึ้นอย่างรวดเร็ว การส่งเสริมการรักษาและการใช้ผลิตภัณฑ์ที่ทันสมัยและมีประสิทธิภาพจึงเป็นเรื่องที่มีความสำคัญมาก นอกจากนี้ การใช้ผลิตภัณฑ์สมุนไพรและอาหารเสริมที่สกัดจากพืชสมุนไพรไทย ยังเป็นอีกหนึ่งทางเลือกที่ได้รับความสนใจ เนื่องจากเป็นผลิตภัณฑ์ที่ผลิตจากวัตถุดิบในท้องถิ่น มีราคาที่เข้าถึงได้ง่าย และยังสอดคล้องกับวิถีชีวิตและวัฒนธรรมของคนไทย
การประชุมวิชาการในหัวข้อ “Up-to-Date Treatments: Biologics, Elderly Medications and Cancer Drugs” จึงจัดขึ้นเพื่อเป็นเวทีในการแลกเปลี่ยนความรู้ ความคิดเห็น และประสบการณ์จากเภสัชกร นักวิจัยและผู้เชี่ยวชาญในสาขาต่าง ๆ โดยมุ่งหวังให้เกิดความเข้าใจในองค์ความรู้และวิธีการรักษาใหม่ ๆ ที่ทันสมัยและมีประสิทธิภาพเพื่อเพิ่มศักยภาพในการดูแลรักษาผู้ป่วย และส่งเสริมให้เกิดการใช้ประโยชน์จากชีวเภสัชภัณฑ์ ผลิตภัณฑ์สมุนไพรไทยและอาหารเสริมอย่างปลอดภัยและมีประสิทธิภาพ
วัตถุประสงค์
1) เพื่อให้ผู้เข้ารับการอบรมมีความเข้าใจในหลักการทั่วไปของการออกฤทธิ์ทางเภสัชวิทยาของยาใหม่ที่อยู่ระหว่างการพัฒนายาในระยะก่อนคลินิก ในระยะคลินิก หรือที่มีการนำมาใช้แล้ว
2) เพื่อให้ผู้เข้ารับการอบรมสามารถประเมินคุณค่าของยาใหม่ มีข้อมูลเบื้องต้นประกอบการตัดสินใจร่วมกับบุคลากรทางการแพทย์ในการเลือกใช้ยาสำหรับตนเองหรือคนใกล้ชิด
3) เพื่อเสริมสร้างองค์ความรู้พื้นฐานให้แก่ผู้เข้ารับการอบรมที่สามารถนำไปประยุกต์ใช้ในการวิจัยและพัฒนายาต่อไปในอนาคต

วัน เวลา กำหนดการ และสถานที่จัดประชุมวิชาการ
การสัมมนาทางวิชาการจัดในวันเสาร์ ต่อเนื่องกัน 3 สัปดาห์ เวลา 8.30-12.00 น. โดยแบ่งตามหัวข้อเรื่องย่อยดังนี้
1. เรื่อง The up-to-date overview of biologic medicines: วันเสาร์ที่ 18 มกราคม 2568
2. เรื่อง The up-to-date treatments for an aging population: วันเสาร์ที่ 25 มกราคม 2568
3. เรื่อง The up-to-date treatments for cancers: วันเสาร์ที่ 1 กุมภาพันธ์ 2568
***วันปิดรับลงทะเบียนและชำระค่าลงทะเบียน***
a. เรื่อง The up-to-date overview of biologic medicines: วันศุกร์ที่ 10 มกราคม 2568
b. เรื่อง The up-to-date treatments for an aging population: วันศุกร์ที่ 17 มกราคม 2568
c. เรื่อง The up-to-date treatments for cancers: วันศุกร์ที่ 24 มกราคม 2568

ค่าลงทะเบียน

สำหรับการเข้าร่วมประชุมแบบรวมทั้ง 3 วัน 800 บาท / 1 ท่าน
สำหรับการเข้าร่วมประชุมแบบแยกวัน วันละ 300 บาท / 1 ท่าน

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
หนังสือขออนุมัติไม่เป็นวันลา
หนังสือเชิญประชุม
ลงทะเบียน
ส่งหลักฐานการชำระค่าลงทะเบียน

เรื่อง 16th Conference on Drug Quality: “Drug Specification, from Small Molecules to Biologics”
2024-12-19 08:00 - 2024-12-20 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการอบรม
เรื่อง 16th Conference on Drug Quality:
“Drug Specification, from Small Molecules to Biologics”
ระหว่างวันที่ 19 – 20 ธันวาคม 2567
ณ โรงแรมเอเชีย กรุงเทพฯ ห้อง ราชเทวีแกรนด์บอลลูน
CPE 12 credit

หลักการและเหตุผล
ในปัจจุบันมีผู้ผลิตและผู้นำเข้าเภสัชภัณฑ์ต่าง ๆ เป็นจำนวนมาก ส่งผลให้มีอัตราการแข่งขันในทางการตลาดอย่างสูง เพื่อผลักดันให้เภสัชภัณฑ์ของตนได้รับคัดเลือกให้เข้าสู่โรงพยาบาล เนื่องจากยาเป็นผลิตภัณฑ์ ที่ส่งผลโดยตรงต่อสุขภาพทั้งในด้านประสิทธิผล (Efficacy) และความปลอดภัย (Safety) ในการรักษา ดังนั้นปัจจัยสำคัญที่จะต้องพิจารณาเป็นอันดับแรกในกระบวนการคัดเลือกเภสัชภัณฑ์เข้าสู่โรงพยาบาลหรือสถานบริการสาธารณสุขคือคุณภาพ (Quality) ของเภสัชภัณฑ์ที่ช่วยยืนยันประสิทธิผลและความปลอดภัยในการใช้ยานั้นๆ ข้อกำหนดมาตรฐานด้านคุณภาพยา (Drug Specification) เป็นข้อมูลสำคัญจากผู้ผลิตที่แสดงให้เห็นถึงคุณภาพของเภสัชภัณฑ์ รวมถึงเอกสารต่างๆ อาทิเช่น ใบรับรองผลการทดสอบเภสัชวิเคราะห์ (Certificate of Analysis) ข้อมูลความคงตัว (Stability Data) ล้วนเป็นเอกสารสำคัญที่บ่งชี้ถึงคุณภาพเภสัชภัณฑ์ และสิ่งที่สำคัญอีกประเด็นหนึ่ง คือ ความมั่นใจที่จะเลือกเภสัชภัณฑ์ ที่เท่าเทียมกันในการรักษา ซึ่งการจัดทำและการประเมินข้อมูลดังกล่าวต้องอาศัยความรู้ความเข้าใจในองค์ความรู้ทางเภสัชศาสตร์ที่เกี่ยวข้องเพื่อให้สามารถตอบโจทย์คุณภาพของเภสัชภัณฑ์สามารถจัดหายาที่ได้คุณภาพมาตรฐานในงบประมาณที่สมเหตุสมผลได้ ดังนั้นจึงมีความจำเป็นอย่างยิ่งยวดที่ทุกภาคส่วนที่เกี่ยวข้องตั้งแต่เภสัชกรโรงพยาบาลผู้ซึ่งมีหน้าที่รับผิดชอบเกี่ยวข้องในการคัดเลือกเภสัชภัณฑ์เข้าโรงพยาบาล เภสัชกรในภาคอุตสาหกรรมยา ผู้ผลิต ผู้นำเข้า ที่เกี่ยวข้อง รวมถึงภาครัฐที่มีหน้าที่กำกับดูแล ต้องมีความเข้าใจในด้านคุณภาพยาเพื่อให้เภสัชภัณฑ์ที่มีมาตรฐานไปถึงมือผู้ป่วยในราคาที่เหมาะสม
ตั้งแต่ปี 2557 คณะเภสัชศาสตร์ จุฬาลงกรณ์มหาวิทยาลัย มีการจัดประชุมวิชาการด้านคุณภาพมาทั้งหมดสิบห้าครั้ง ทั้งในรูปแบบ on-site และ online ซึ่งได้รับผลการตอบรับจากผู้เข้าร่วมอบรมอย่างดีเยี่ยม จึงเป็นแรงผลักดันให้เกิดการจัดประชุมวิชาการขึ้นเป็นครั้งที่ 16 ด้วยเล็งเห็นถึงความต้องการจากเภสัชกรผู้มีส่วนเกี่ยวข้องในกระบวนคัดเลือกเภสัชภัณฑ์เข้าสู่โรงพยาบาล โดยมุ่งหวังว่าการประชุมวิชาการในครั้งนี้จะเป็นส่วนหนึ่งในการพัฒนาคุณภาพเภสัชภัณฑ์ในระบบยาของประเทศ

วัตถุประสงค์
เพื่อให้เภสัชกรและผู้สนใจเข้าร่วมอบรมมีความรู้ความเข้าใจในมาตรฐานเภสัชภัณฑ์ เข้าใจในการแปลผลใบรับรองผลการทดสอบเภสัชวิเคราะห์ และมีความเข้าใจข้อมูลทางด้านคุณภาพยาอย่างถูกต้อง

อัตราค่าลงทะเบียนดังนี้

หน่วยงานภาครัฐ

ค่าลงทะเบียนของผู้เข้าร่วมประชุมจากหน่วยงานภาครัฐ ท่านละ 4,500.00 บาท

หน่วยงานภาคเอกชน

ค่าลงทะเบียนของผู้เข้าร่วมประชุมจากหน่วยงานเอกชน ท่านละ 5,500.00 บาท

ศิษย์เก่าคณะเภสัชศาสตร์ จุฬาฯ ส่วนลด 11.1%

ค่าลงทะเบียนของผู้เข้าร่วมประชุมจากหน่วยงานภาครัฐ ท่านละ 4,000.00 บาท
ค่าลงทะเบียนของผู้เข้าร่วมประชุมจากหน่วยงานเอกชน ท่านละ 4,890.00 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการ
หนังสือขออนุมัติไม่เป็นวันลา
หนังสือเชิญประชุม
ลงทะเบียน
ส่งหลักฐานการชำระค่าลงทะเบียน
แบบฟอร์มสำรองห้องพัก

เรื่อง การตีความและการประยุกต์ใช้ ข้อกำหนด ISO/IEC 17025:2017 และแนวทางในการบริหารการตรวจติดตามระบบคุณภาพ
2024-12-18 08:00 - 2024-12-20 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการอบรมเชิงปฏิบัติการ
เรื่อง การตีความและการประยุกต์ใช้ ข้อกำหนด ISO/IEC 17025:2017
และแนวทางในการบริหารการตรวจติดตามระบบคุณภาพ
วันที่ 18-20 ธันวาคม 2567 ณ คณะเภสัชศาสตร์ จุฬาลงกรณ์มหาวิทยาลัย
และการประชุมออนไลน์ผ่านทาง Zoom Webinar
CPE 15.00 Credits

หลักการและเหตุผล
ISO/IEC 17025:2017 เป็นมาตรฐานสากลที่ร่วมระหว่าง International Organization for Standardization กับ International Electrotechnical Commission เพื่อกำหนดข้อกำหนดทั่วไปว่าด้วยความสามารถของห้อง ปฏิบัติการสอบเทียบและห้องปฏิบัติการทดสอบให้มีมาตรฐานไปในทางเดียวกัน ประกอบด้วยข้อกำหนดด้านการบริหารงานคุณภาพและข้อกำหนดด้านวิชาการ โดยสามารถนำมาใช้ได้กับทุกองค์กรที่มีการดำเนินกิจกรรมทดสอบและ/หรือสอบเทียบ โดยเฉพาะอย่างยิ่งห้องปฏิบัติการสอบเทียบและทดสอบด้านตรวจวิเคราะห์ยา ผลิตภัณฑ์สุขภาพ และอาหาร มีวัตถุประสงค์เพื่อใช้เป็นมาตรฐานสำหรับในการดำเนินการทดสอบและสอบเทียบ เพื่อแสดงให้เห็นถึงศักยภาพในการดำเนินงานตามระบบคุณภาพ และส่งผลให้ผลการทดสอบและสอบเทียบถูกต้องและมีความน่าเชื่อถือ เมื่อห้องปฏิบัติการได้รับการรับรองแล้ว สามารถสร้างความมั่นใจในผลของการทดสอบว่าถูกต้องตามขอบข่ายที่ได้รับการรับรองมาตรฐาน ISO/IEC 17025:2017 ช่วยให้ห้องปฏิบัติการมีความได้เปรียบในการแข่งขัน
การตรวจติดตามคุณภาพภายในเป็นข้อกำหนดในมาตรฐาน ISO/IEC 17025:2017 ซึ่งเป็นการตรวจสอบระบบคุณภาพของห้องปฏิบัติการทดสอบ / สอบเทียบ เพื่อให้มั่นใจว่าห้องปฏิบัติการ มีการรักษาระบบการ บริหารงานทุกกิจกรรมที่เกี่ยวข้องกับระบบคุณภาพของห้องปฏิบัติการ ได้อย่างเหมาะสม และมีประสิทธิภาพ ตลอดจน เป็นไปตามวัตถุประสงค์ที่กำหนดไว้ ผู้ที่่ทำหน้าที่เป็นผู้ตรวจติดตาม (Auditor) จึงควรมีความรู้ และความเข้าใจในวัตถุประสงค์การตรวจ บทบาท และ พฤติกรรมที่มีผลต่อการตรวจติดตาม ลักษณะการตรวจติดตาม การวางแผนการตรวจติดตาม การเขียนรายงานการตรวจติดตาม และการตัดสินข้อบกพร่องที่พบในแต่ละกิจกรรม ในการจัดการระบบมาตรฐาน ISO/IEC 17025:2017 ให้ประสบความสำเร็จและมีประสิทธิภาพ ผู้มีส่วนเกี่ยวข้องกับระบบจะต้องมีความรู้เรื่องการประยุกต์ใช้ข้อกำหนดและความเข้าใจด้านการตรวจติดตามคุณภาพภายในตามระบบมาตราฐาน ISO/IEC 17025:2017 และสามารถปรับใช้ให้เหมาะสมกับบริบทของห้องปฏิบัติการได้อย่างถูกต้อง
ภาควิชาชีวเคมีและจุลชีววิทยา คณะเภสัชศาสตร์ จุฬาลงกรณ์มหาวิทยาลัย เป็นหน่วยงานที่มีพันธกิจหลักในการสร้างนวัตกรรมการเรียนการสอน การวิจัย และบริการวิชาการ และมีบุคลากรที่มีความพร้อมในการบริการวิชาการด้านการตรวจวิเคราะห์ทางจุลชีววิทยา ดังนั้นเพื่อให้บรรลุพันธกิจดังกล่าว จึงเล็งเห็นว่าบุคลากรของภาควิชาควรมีความรู้เรื่องระบบคุณภาพด้านความสามารถของห้องปฏิบัติการทดสอบและห้องปฏิบัติการสอบเทียบ จึงเป็นโอกาสที่ดีในการจัดโครงการ “การตีความและการประยุกต์ใช้ ข้อกำหนด ISO/IEC 17025:2017 และแนวทางในการบริหาร การตรวจติดตามระบบคุณภาพ” ขึ้น โดยอ้างอิงเนื้อหาจากมาตรฐาน ISO/IEC 17025: 2017 เพื่อให้บุคลากรของภาควิชาและผู้เข้าร่วมอบรมได้รับความรู้และประสบการณ์ และนำไปปรับใช้ในการพัฒนาระบบคุณภาพในห้องปฏิบัติการทดสอบและสอบเทียบต่อไป
วัตถุประสงค์
1. เพื่อให้บุคลากรของภาควิชาชีวเคมีและจุลชีววิทยา และผู้สนใจเข้าร่วมอบรมมีความรู้ความเข้าใจในมาตรฐาน ISO/IEC 17025: 2017 และสามารถปรับใช้ได้ตามบริบทของห้องปฏิบัติการ
2. เพื่อเสริมสร้างความรู้ ความเข้าใจในหลักการตรวจติดตามคุณภาพภายในตามมาตรฐาน ISO 19011:2018 เพื่อรองรับข้อกำหนด ISO/IEC 17025:2017
3. เพื่อให้สามารถดำเนินการตรวจติดตามคุณภาพภายในของระบบ ISO/IEC 17025:2017 ได้อย่างมีประสิทธิภาพ

อัตราค่าลงทะเบียน
บุคคลทั่วไป ท่านละ 2,500 บาท (webinar)
ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน
ตรวจสอบรายชื่อการลงทะเบียนและสถานะ

โครงการอบรม ผลิตภัณฑ์เพื่อสุขภาพของแบคทีเรียกรดแอซีติก (Health Products of Acetic Acid Bacteria)
2024-12-17 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการอบรม
เรื่อง ผลิตภัณฑ์เพื่อสุขภาพของแบคทีเรียกรดแอซีติก
(Health Products of Acetic Acid Bacteria)
วันที่ 17 ธันวาคม 2567
ณ คณะเภสัชศาสตร์ จุฬาลงกรณ์มหาวิทยาลัย (Zoom webinar)
CPE 3.00 Credits

หลักการและเหตุผล
ในปัจจุบัน ผู้บริโภคให้ความสำคัญกับผลิตภัณฑ์เพื่อสุขภาพมากขึ้น โดยเฉพาะผลิตภัณฑ์ที่มาจากธรรมชาติและมีผลดีต่อร่างกาย หนึ่งในกลุ่มผลิตภัณฑ์ที่ได้รับความนิยมเพิ่มขึ้นคือผลิตภัณฑ์จากแบคทีเรียกรดแอซีติก (acetic acid bacteria) แบคทีเรียกลุ่มนี้มีบทบาทสำคัญในการหมักอาหารและเครื่องดื่ม เช่น น้ำส้มสายชูและคอมบูชา ซึ่งเป็นที่รู้จักกันดีในด้านคุณสมบัติที่ส่งเสริมสุขภาพและเป็นแหล่งสำคัญของสารต้านอนุมูลอิสระ อีกทั้งยังช่วยในกระบวนการย่อยอาหาร การควบคุมน้ำตาลในเลือด และการเสริมสร้างภูมิคุ้มกัน ผลิตภัณฑ์จากแบคทีเรียกรดแอซีติกไม่เพียงแต่เป็นเครื่องดื่มหรืออาหาร แต่ยังเป็นแนวทางใหม่ในการพัฒนาอุตสาหกรรมผลิตภัณฑ์เพื่อสุขภาพที่มีความหลากหลายมากขึ้น ความรู้เกี่ยวกับการใช้ประโยชน์จากแบคทีเรียเหล่านี้จึงมีความสำคัญต่อทั้งผู้ประกอบการและชุมชนในการพัฒนาผลิตภัณฑ์สุขภาพที่มีประสิทธิภาพและมีคุณค่าทางเศรษฐกิจ
แบคทีเรียกรดแอซีติก และ/หรือแบคทีเรียกรดน้ำส้มสายชู เซลล์มีรูปร่างรี (ellipsoidal) ถึงเป็นท่อน (rod) ย้อมติดสีแกรมลบ ต้องการอากาศในการดำรงชีวิต (obligately aerobic) ส่วนมากไม่สร้างรงควัตถุ มีบางชนิดที่สร้างรงควัตถุสีน้ำตาลที่ละลาย (brown water soluble pigments) หรือมีโคโลนีสีชมพู เนื่องจากสารพอร์ไฟรินส์ (porphyrins) สร้างเอนไซม์คะตาเลส ไม่สร้างเอนไซม์ออกซิเดส สามารถออกซิไดซ์เอทานอลไปเป็นกรดน้ำส้มสายชู ออกซิไดซ์อะซิเตตและแลคเตทไปเป็นคาร์บอนไดออกไซด์และน้ำ พบได้ในดอกไม้ ผลไม้ น้ำผึ้ง สาเก tequila (เหล้าชนิดหนึ่ง) ปาล์มไวน์ (palm wine) ไวน์องุ่น น้ำแอปเปิ้ลหมัก (cider) เบียร์ และน้ำส้มสายชู
ผลิตภัณฑ์จากแบคทีเรียกรดแอซีติก ได้แก่ น้ำส้มสายชูหมัก (fermented vinegar) หรือกรดแอซีติก (acetic acid) เป็นผลผลิตจากกระบวนการหมัก เป็นที่รู้จักกันมานานเช่นเดียวกับไวน์ น้ำส้มสายชูหมักนี้เกิดจากแบคทีเรีย Acetobacter ทำให้เกิดปฏิกิริยาการเปลี่ยนแปลงแอลกอฮอล์ที่มีอยู่ในไวน์เป็นกรดแอซีติกในสภาพที่มีออกซิเจน ทำให้ไวน์มีรสเปรี้ยว จึงเรียกว่า น้ำส้มสายชู (vinegar) ซึ่งมาจากภาษาฝรั่งเศษว่า vinaigre ซึ่งหมายถึงไวน์เปรี้ยว (sour wine) มีน้ำส้มสายชูหลายชนิดที่หมักจากผลไม้ เช่น จากน้ำองุ่น (balsamic vinegar) จากประเทศอิตาลี น้ำส้มสายชูหมักใช้ประโยชน์ในการประกอบอาหารและถนอมอาหาร ใช้ฆ่าเชื้อ เป็นสารทำความสะอาด ใช้เพิ่มกลิ่นและรสชาติของอาหาร เป็นส่วนผสมของเครื่องสำอาง และเป็นตัวทำละลายในอุตสาหกรรมต่างๆ น้ำส้มสายชูหมักสามารถเพิ่มรสชาติและกลิ่นหอมให้กับเครื่องปรุงจำพวกมัสตาร์ด น้ำราดสลัด น้ำราดเนยแข็ง ซอส และเครื่องดื่มที่ชาวโรมันเรียกว่า Posca ซึ่งประกอบไปด้วยน้ำส้มสายชูหมักและไข่ นอกจากน้ำส้มสายชูหมักแล้วแบคทีเรียกรดแอซีติกยังสามารถนำไปผลิตเป็นผลิตภัณฑ์อื่นๆ ได้อีก เช่น น้ำส้มสายชูไซเดอร์ (cider vinegar) เป็นผลิตภัณฑ์ที่มีความเป็นกรดสูง มีฤทธิ์ฆ่าแบคทีเรียก่อโรค ช่วยลดน้ำตาลในเลือด ควบคุมเบาหวาน ลดน้ำหนักและ ช่วยรักษาสุขภาพผิวหนัง คอมบูชา (kombucha) เป็นชาหมักที่เกิดจากการเอาน้ำหัวเชื้อและแผ่นวุ้นที่มีแบคทีเรียและยีสต์ไปหมักไว้กับน้ำชาและน้ำตาล นาน 7-30 วัน จนกลายเป็นเครื่องดื่มที่มีรสชาติเปรี้ยวหวานสดชื่น วุ้นมะพร้าว เป็นผลิตภัณฑ์ที่ได้จากกระบวนการหมักน้ำมะพร้าว เป็นโพลิแซคคาร์ไรด์ หรือ แผ่นเซลลูโลส ซึ่งเป็นโพลิเมอร์ของน้ำตาลกลูโคส จัดเป็นเส้นใยอาหาร ช่วยควบคุมน้ำหนักและช่วยในการขับถ่าย
โครงการอบรมนี้มีวัตถุประสงค์เพื่อเพิ่มพูนความรู้ในการใช้ประโยชน์จากแบคทีเรียกรดแอซีติกในผลิตภัณฑ์เพื่อสุขภาพ โดยมุ่งเน้นไปที่การเรียนรู้ข้อมูลทางวิชาการในปัจจุบันของผลิตภัณฑ์จากแบคทีเรียกรดแอซีติก ตลอดจนการต่อยอดความรู้เพื่อนำไปพัฒนาผลิตภัณฑ์ใหม่ๆ ที่สอดคล้องกับแนวโน้มการบริโภคที่เน้นสุขภาพมากขึ้น
วัตถุประสงค์

เทคนิคการคัดแยก การพิสูจน์เอกลักษณ์และข้อมูลจีโนมของแบคทีเรียกรดแอซีติก
การผลิตและการใช้ประโยชน์น้ำส้มสายชู วุ้นมะพร้าวและคอมบูชารวมถึงผลต่อสุขภาพ

อัตราค่าลงทะเบียน
Online ท่านละ 500 บาท (webinar)

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน
หนังสือเชิญประชุม
หนังสือขออนุมัติไม่เป็นวันลา

เรื่อง Pharmacotherapy in Infectious Diseases ครั้งที่ 13 Pharmaceutical care in infectious disease: Navigating New Guidelines in Infectious Disease Management
2024-12-14 08:00 - 2024-12-15 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
เรื่อง Pharmacotherapy in Infectious Diseases ครั้งที่ 13
Pharmaceutical care in infectious disease:
Navigating New Guidelines in Infectious Disease Management
ผ่านโปรแกรม Zoom webinar
วันเสาร์ที่ 14-วันอาทิตย์ที่ 15 ธันวาคม 2567
CPE 12.00 Credits

หลักการและเหตุผล
โรคติดเชื้อเป็นปัญหาทางสาธารณสุขที่สำคัญของประเทศ พบได้บ่อยในทุกกลุ่มผู้ป่วย และสามารถเกิดขึ้นได้กับทุกระบบของร่างกาย มีระดับความรุนแรงตั้งแต่เล็กน้อยจนถึงแก่ชีวิตได้ ประกอบกับปัญหาเชื้อจุลชีพดื้อยาที่เพิ่มมากขึ้นในปัจจุบัน การรักษาโรคติดเชื้อที่สำคัญส่วนใหญ่ต้องอาศัยยาต้านจุลชีพ การพิจารณาเลือกใช้ยาต้านจุลชีพได้อย่างสมเหตุผล ถือว่าเป็นหัวใจสำคัญในการดูแลรักษาผู้ป่วยติดเชื้อในระบบต่าง ๆ รวมถึงการดำเนินกลยุทธ์เพื่อส่งเสริมและกำกับการใช้ยาต้านจุลชีพอย่างเหมาะสม จะส่งผลให้ลดปัญหาเชื้อจุลชีพดื้อยา ลดระยะเวลาในการรักษาตัวในโรงพยาบาล ลดค่าใช้จ่ายหรือต้นทุนในการรักษาพยาบาล รวมทั้งลดอัตราการเสียชีวิตของผู้ป่วยได้ การมีเภสัชกรเข้าร่วมเป็นส่วนหนึ่งของทีมสหสาขาวิชาชีพในการปฏิบัติงานบริบาลทางเภสัชกรรมในผู้ป่วยโรคติดเชื้อ จะช่วยเพิ่มคุณภาพการดูแลรักษาผู้ป่วย ทำให้ผู้ป่วยได้รับการรักษาด้วยยาต้านจุลชีพอย่างสมเหตุผล และช่วยลดปัญหาดังกล่าวลงได้ส่วนหนึ่ง อย่างไรก็ตามการที่เภสัชกรจะปฏิบัติงานดังกล่าวให้เกิดผลสัมฤทธิ์นั้น จำเป็นต้องอาศัยองค์ประกอบหลายส่วนร่วมกัน องค์ประกอบส่วนหนึ่งที่มีความสำคัญมาก คือ องค์ความรู้ที่ทันสมัยเกี่ยวกับโรคติดเชื้อ คุณสมบัติของยาต้านจุลชีพชนิดต่าง ๆ ความก้าวหน้าทางการแพทย์สมัยใหม่ที่เกี่ยวข้องกับการเลือกใช้ยาบำบัดรักษาโรคติดเชื้อในยุคของเชื้อดื้อยาอย่างสมเหตุผล รวมทั้งแนวทางการปรับใช้ยาต้านจุลชีพให้เหมาะสมกับผู้ป่วยโรคติดเชื้อในสภาวะต่าง ๆ ดังนั้นภาควิชาเภสัชกรรมปฏิบัติ ฝ่ายวิชาการ และหน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย จึงได้จัดการประชุมวิชาการเรื่อง Pharmacotherapy in Infectious Diseases ครั้งที่ 13 ภายใต้แนวคิด Pharmaceutical care in infectious disease: Navigating New Guidelines in Infectious Disease Management ขึ้น เพื่อให้เภสัชกรมีความรู้ความเข้าใจที่ทันสมัยเกี่ยวกับแนวทางการรักษาโรคติดเชื้อในระบบต่าง ๆ ที่พบบ่อยในยุคที่ประสบปัญหาเชื้อจุลชีพดื้อยา การดำเนินกลยุทธ์เพื่อส่งเสริมและกำกับการใช้ยาต้านจุลชีพอย่างเหมาะสม รวมถึงการพิจารณาเลือกใช้ยาต้านจุลชีพในการบำบัดรักษาแก่ผู้ป่วยโรคติดเชื้อได้อย่างสมเหตุผล ทันท่วงที และปลอดภัย ทำให้ผู้ป่วยประชาชนชาวไทยมีสุขภาพที่ดีและมีคุณภาพชีวิตที่ดีขึ้น

วัตถุประสงค์

เพื่อเพิ่มพูนความรู้ที่ทันสมัยเกี่ยวกับแนวทางการรักษาโรคติดเชื้อด้วยยาในระบบต่าง ๆ อย่างสมเหตุผล
เพื่อเพิ่มพูนความรู้ที่ทันสมัยเกี่ยวกับแนวทางการรักษาโรคติดเชื้อแบคทีเรียดื้อยา ไวรัสเอชไอวี วัณโรค เชื้อรารุกราน และมีการใช้กรณีศึกษามาใช้นำเสนอเพื่อเพิ่มความรู้ความเข้าใจ
เพื่อแลกเปลี่ยนความคิดเห็นระหว่างบุคลากรทางการแพทย์ที่เกี่ยวข้องกับการดูแลรักษาโรคติดเชื้อ
เพื่อให้ผู้เข้าร่วมประชุมนำความรู้ที่ได้ไปประยุกต์ใช้ในการดูแลรักษาผู้ป่วยโรคติดเชื้อ

อัตราค่าลงทะเบียน

ชำระค่าลงทะเบียน ภายใน วันที่ 31 ตุลาคม 2567 ท่านละ 1,200 บาท
ชำระค่าลงทะเบียน หลัง วันที่ 31 ตุลาคม 2567 ท่านละ 1,500 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน
ตรวจสอบรายชื่อการลงทะเบียนและสถานะ

เรื่อง “กัญชาทางการแพทย์: ความรู้ที่ต้องมีสำหรับเภสัชกรยุคใหม่”
2024-12-11 09:00 - 12:30 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการอบรม
เรื่อง “กัญชาทางการแพทย์: ความรู้ที่ต้องมีสำหรับเภสัชกรยุคใหม่”
วันที่ 11 ธันวาคม 2567 เวลา 9:00 – 12:15 น.
ณ คณะเภสัชศาสตร์ จุฬาลงกรณ์มหาวิทยาลัย และ Zoom Webinar
CPE 3.00 Credits
หลักการและเหตุผล
ด้วยวาระที่คณะเภสัชศาสตร์ จุฬาลงกรณ์มหาวิทยาลัย ฉลองครบรอบ 111 ปี ในวันที่ 8 ธันวาคม พ.ศ. 2567 เพื่อเป็นการเฉลิมฉลองวาระดังกล่าวและแสดงศักยภาพทางด้านวิชาการของคณะให้เป็นที่ประจักษ์แก่วงวิชาชีพเภสัชศาสตร์ กรรมการบริหารคณะได้เสนอให้มีการจัดงานวิชาการศึกษาต่อเนื่อง โดยเป็นความร่วมมือของทุกภาควิชาและทุกภาคส่วนในคณะ ซึ่งกำหนดจะจัดงานศึกษาต่อเนื่อง ฉลอง 111 ปีแห่งเภสัชจุฬา: สู่ศตวรรษหน้าเภสัชศาสตร์ไทย (Celebrating 111 Years of Pharm Chula: To the Next Century of Thai Pharmacy) ในระหว่างวันที่ 20 กันยายน 2567 ถึงวันที่ 20 ธันวาคม 2567 ภาควิชาเภสัชเวทและเภสัชพฤกษศาสตร์ ร่วมกับภาควิชาเภสัชกรรมปฏิบัติ จึงเสนอโครงการอบรม เรื่องกัญชาทางการแพทย์: ความรู้ที่ต้องมีสำหรับเภสัชกรยุคใหม่ เพื่อลงทะเบียนเป็นส่วนหนึ่งของกิจกรรมในการเฉลิมฉลองครั้งนี้
ด้วยกัญชา เป็นสมุนไพรที่มีประโยชน์ทางการแพทย์หลายประการ หลังจากที่กัญชาไม่จัดเป็นพืชเสพติดแล้ว แต่ได้จัดเป็นพืชสมุนไพรควบคุม มีข้อกำหนดการนำไปใช้ประโยชน์ที่หลากหลาย การนำไปใช้ประโยชน์เพื่อสุขภาพก็มีมากยิ่งขึ้น มีผลิตภัณฑ์สุขภาพที่มีกัญชา/กัญชงเป็นส่วนประกอบมากมาย แต่หลายคนยังมีภาพจำของกัญชาที่ยังคงเป็นยาเสพติดอยู่ เพื่อให้การใช้ประโยชน์จากกัญชาทางการแพทย์ได้อย่างถูกต้องและขยายขอบเขตการศึกษาองค์ความรู้ใหม่ได้ในอนาคต จำเป็นที่บุคลากรทางการแพทย์โดยเฉพาะเภสัชกร มีความเข้าใจเกี่ยวกับสมุนไพรกัญชามากขึ้นเพื่อให้สามารถให้คำแนะนำกับผู้ป่วยหรือประชาชนทั่วไปได้อย่างมั่นใจมากขึ้น โดยเฉพาะประเด็นด้านผลิตภัณฑ์ยา อาหาร และ เครื่องสำอาง การนำไปใช้ประโยชน์เพื่อการดูแลสุขภาพ ข้อควรระวัง รวมถึงกฎระเบียบที่เกี่ยวข้อง เนื่องจากกัญชา/กัญชง ยังอยู่ภายใต้การกำกับดูแลจากหลายหน่วยงานด้วยกัน
วัตถุประสงค์
เพื่อเผยแพร่ความรู้เกี่ยวกับกัญชาทางการแพทย์ให้กับกลุ่มเภสัชกร
อัตราค่าลงทะเบียน
Onsite ท่านละ 900 บาท
Online ท่านละ 500 บาท (webinar)

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน
หนังสือเชิญประชุม
หนังสือขออนุมัติไม่เป็นวันลา

หลักสูตรการฝึกอบรมระยะสั้นทางการบริหารเภสัชกิจ หลักฐานเชิงประจักษ์และการตัดสินใจทางสุขภาพ
2024-12-01 08:00 - 2025-05-31 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
หลักสูตรการฝึกอบรมระยะสั้นทางการบริหารเภสัชกิจ
หลักฐานเชิงประจักษ์และการตัดสินใจทางสุขภาพ
ธันวาคม 2567 ถึง พฤษภาคม 2568
CPE 30 credit

หลักการและเหตุผล
การบริหารเภสัชกิจมีพัฒนาการเปลี่ยนแปลงไปตามบริบทแวดล้อมทางเศรษฐกิจและสังคมตลอดเวลา การปฏิบัติต้องอาศัยความรู้และทักษะการบูรณาการเภสัชศาสตร์ร่วมกับศาสตร์สาขาอื่นในการดูแลสุขภาพของผู้ป่วยและประชาชนให้สามารถเข้าถึงยาและผลิตภัณฑ์สุขภาพเมื่อต้องการและมีการใช้อย่างคุ้มค่าเกิดประโยชน์สูงสุด วิทยาลัยการบริหารเภสัชกิจแห่งประเทศไทย ภายใต้สภาเภสัชกรรม ตระหนักถึงความเป็นพลวัตของบทบาทเภสัชกรในการจัดการอุปสงค์และอุปทานด้านยาและผลิตภัณฑ์สุขภาพตลอดห่วงโซ่คุณค่าเภสัชกรรมในระบบสุขภาพ ต้องทำงานร่วมกับบุคลากรทางการแพทย์และประชาชน อีกทั้งการจัดการผลิตภัณฑ์สุขภาพ การบริการสุขภาพ รวมถึงข้อมูลและสารสนเทศที่เกี่ยวข้อง เป็นผลให้เภสัชกรผู้ปฏิบัติในบทบาทหน้าที่ดังกล่าวทั้งในหน่วยงานของรัฐและเอกชน มีความจำเป็นต้องเพิ่มพูนความรู้และทักษะด้านบริหารเภสัชกิจอย่างต่อเนื่อง จักเป็นประโยชน์ให้ระบบยาและสุขภาพมีการพัฒนาไปอย่างมั่นคง เป็นผลดีต่อเศรษฐกิจและคุณภาพชีวิตที่ดีของสังคมต่อไป
เทคโนโลยีด้านสุขภาพ (health technology) ครอบคลุมถึง ยา หัตถการ วัคซีน เครื่องมือแพทย์ ขั้นตอน ระบบ รวมถึงนโยบายต่างๆ ที่พัฒนาขึ้นเพื่อแก้ไขปัญหาสุขภาพและเสริมสร้างคุณภาพชีวิตของประชาชน ถือเป็นงานหนึ่งที่มีความสำคัญและมีความเกี่ยวข้องกับเภสัชกรที่ปฏิบัติงานด้านเภสัชกรรมในทุกระดับทั้งโดยตรงและโดยอ้อม ทั้งนี้เพื่อให้เกิดประสิทธิภาพ (efficiency) สูงสุดในการใช้เทคโนโลยีด้านสุขภาพ เภสัชกรต้องมีความรู้พื้นฐานและเชิงลึกในกระบวนการการประเมินเทคโนโลยีด้านสุขภาพ (health technology assessment: HTA) สามารถนำผลการประเมินไปใช้พิจารณาประกอบการตัดสินใจลงทุนด้านสุขภาพอย่างเหมาะสม เพื่อให้ประชาชนได้รับการรักษาและบริการที่ดี สามารถเข้าถึงเทคโนโลยีทางสุขภาพได้มากขึ้นและเหมาะสม คุ้มค่ากับงบประมาณที่ลงทุน (value for money)
วิทยาลัยการบริหารเภสัชกิจแห่งประเทศไทย จึงได้จัดทำหลักสูตรการฝึกอบรมการบริหารเภสัชกิจระยะสั้นนี้ขึ้นเพื่อเป็นแนวทางการส่งเสริมสถาบันหลักและสถาบันสมทบในการจัดทำโครงการฝึกอบรมด้านการบริหารเภสัชกิจเพื่อเพิ่มพูนศักยภาพและความเชี่ยวชาญให้แก่เภสัชกรต่อไป
วัตถุประสงค์
เพื่อเสริมศักยภาพของเภสัชกรในการใช้เครื่องมือและข้อมูลเพื่อการตัดสินใจในระดับนโยบาย
อัตราค่าลงทะเบียนดังนี้

บรรยาย จำนวน 2 วัน (เฉพาะ Module 1)
(Early bird ภายในวันที่ 25 พฤศจิกายน 2567 ราคา 5,000 บาท)
(Standard หลังในวันที่ 25 พฤศจิกายน 2567 ราคา 5,500 บาท)

บรรยาย ปฏิบัติการและฝึกปฏิบัติวิชาชีพ (เป็นเวลา 6 เดือน)
(ระหว่าง เดือนธันวาคม 2567 ถึง เดือนพฤษภาคม 2568 ราคา 30,000 บาท)

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
หนังสือขออนุมัติไม่เป็นวันลา
หนังสือเชิญประชุม
ลงทะเบียน
ส่งหลักฐานการชำระค่าลงทะเบียน

เรื่อง “Driving sustainability in the pharmaceutical industry” (ฟรี ไม่มีค่าใช้จ่าย)
2024-11-28 13:00 - 16:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการประชุมวิชาการ
เรื่อง “Driving sustainability in the pharmaceutical industry”
งานประชุมออนไลน์ ผ่านโปรแกรม Zoom webinar
วันที่ 28 พฤศจิกายน 2567 เวลา 13.00 – 16.00 น.
CPE 3.00 Credits

หลักการและเหตุผล
ด้วยวาระที่คณะเภสัชศาสตร์ จุฬาลงกรณ์มหาวิทยาลัย ฉลองครบรอบ 111 ปี ในวันที่ 8 ธันวาคม พ.ศ. 2567 เพื่อเป็นการเฉลิมฉลองวาระดังกล่าวและแสดงศักยภาพทางด้านวิชาการของคณะให้เป็นที่ประจักษ์แก่วงวิชาชีพเภสัชศาสตร์ กรรมการบริหารคณะได้เสนอให้มีการจัดงานวิชาการศึกษาต่อเนื่อง โดยเป็นความร่วมมือของทุกภาควิชาและทุกภาคส่วนในคณะ ซึ่งกำหนดจะจัดงานศึกษาต่อเนื่อง ฉลอง 111 ปีแห่งเภสัชจุฬา: สู่ศตวรรษหน้าเภสัชศาสตร์ไทย (Celebrating 111 Years of Pharm Chula: To the Next Century of Thai Pharmacy) ในระหว่างวันที่ 20 กันยายน 2567 ถึงวันที่ 20 ธันวาคม 2567 ภาควิชาวิทยาการเภสัชกรรมและเภสัชอุตสาหกรรมจึงเสนอโครงการ เรื่องDriving sustainability in the pharmaceutical industry เพื่อลงทะเบียนเป็นส่วนหนึ่งของกิจกรรมในการเฉลิมฉลองครั้งนี้
sustainability หรือความยั่งยืน กลับมาเป็นประเด็นที่ถูกกล่าวถึงกันอย่างมากทั้งในแง่สาเหตุของความไม่ยั่งยืนรวมไปถึงวิธีทางแก้ไขเพื่อนำไปสู่ความยั่งยืนในอนาคตของระบบต่างๆรอบตัวเรา ทั้งนี้เนื่องจากกิจกรรมของมนุษย์ใด ๆ ที่เกิดขึ้นต่างก็มีผลกระทบต่อสภาพแวดล้อมและสิ่งรอบตัวทั้งทางตรงและทางอ้อมอย่างปฏิเสธไม่ได้นำไปสู่การเสียสมดุลของธรรมชาติและผลกระทบเชิงลบต่อมนุษยชาติ ปัจจุบันอุตสาหกรรมหลายประเภทให้ความใส่ใจและตื่นตัวกับความยั่งยืนเป็นอย่างมาก เช่น ฟาร์มปศุสัตว์มีแนวคิดที่จะลดการปล่อยก๊าซมีเทนที่เกิดจากสัตว์เลี้ยงเศรษฐกิจที่เป็นสาเหตุหลักของการทำลายชั้นโอโซนของโลกนำไปสู่ภาวะโลกร้อนหรืออุตสาหกรรมหนักต่าง ๆ ที่มีการใช้น้ำมันเชื้อเพลิงต่างก็ใช้กลยุทธและเทคโนโลยีที่พัฒนาขึ้นเพื่อปรับลด carbon load นอกจากนี้ในเชิงนโยบายระดับประเทศสนับสนุนเกี่ยวกับเรื่องดังกล่าวมากขึ้นตามลำดับจนนำไปสู่การกำหนดกำแพงภาษีการค้าของสินค้าหรือบริการที่ไม่มีความมยั่งยืนอีกด้วย
อุตสาหกรรมการผลิตยาและสารเคมีจัดเป็นกิจกรรมที่มีผลกระทบต่อสิ่งแวดล้อมอย่างหลีกเลี่ยงไม่ได้ เช่น ตัวทำละลายอินทรีย์ สารตั้งต้น catalyst waste รวมไปถึงกระบวนการการผลิตและของเสียจากกระบวนการและบรรจุภัณฑ์ที่ใช้แล้ว นอกจากนี้พลังงานเชื้อเพลิงที่จำเป็นต่อการใช้เพื่อขับเคลื่อนเครื่องมือทางการผลิตก็ส่งผลกระทบเช่นกัน การชี้ให้เห็นความเชื่อมโยงต่าง ๆ ของการนำเทคโนโลยีการวิเคราะห์กระบวนการ การออกแบบกระบวนการในระหว่างกระบวนการผลิตไปจนถึงการส่งมอบเภสัชภัณฑ์รวมถึงจุดวิกฤตในกระบวนการที่เป็นต้นเหตุของผลกระทบเชิงลบสามารถช่วยลดผลกระทบต่อสิ่งแวดล้อมที่เกิดขึ้นเพื่อความยั่งยืนในอุตสาหกรรมได้
วัตถุประสงค์
เพื่อให้ผู้เข้าประชุมได้มองเห็นภาพความเชื่อมโยงของกิจกรรมในอุตสาหกรรมการผลิตยาที่มีผลต่อความยั่งยืน ตระหนักและเข้าใจรวมถึงพร้อมรับมือกับการเปลี่ยนแปลงในการผลิตยาในอนาคตที่มุ่งเน้นให้เกิดความยั่งยืน

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการอบรม
ลงทะเบียน

The 1st International Conference in Pharmaceutics and Cosmetics (ICPCos)
2024-11-18 08:00 - 2025-05-03 19:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
The 1st International Conference in Pharmaceutics and Cosmetics (ICPCos)
November 18th-19th, 2024
Pathumwan Princess Hotel, Bangkok
Jamjuree Ballrom A+B, M floor.

The development of research and innovation in pharmaceutical and cosmetics sciences has been continuously growing and advancing rapidly, particularly following the major outbreak of COVID-19, which has brought significant changes to the medical and health sciences field. Healthcare professionals and the general public alike have placed importance on and closely followed the development of new pharmaceuticals aimed at treating diseases and promoting overall well-being. There has been a consistent increase in focus on health, beauty, and skincare, with scientists from various disciplines emphasizing research and development of pharmaceuticals and health-promoting products. This has led to significant advancements in medicine and various innovations worldwide.
From the National Research and Innovation Strategy (BE 2561-2580) of the Secretary-General’s Office of the National Strategy Committee, Office of the National Economic and Social Development Council, Policy for Thailand 4.0, as well as the National Science, Technology, and Innovation Policy and Plan (2012-2021) of the Thai Government, there is a push to propel Thailand towards becoming an “Innovation Nation.” This entails being a country ready to grow and capable of generating innovations that drive economic and social transformation. To become a developed nation in the future, it is imperative to leverage knowledge in science, technology, innovation, and creative thinking as factors to enhance the productivity of production and service sectors in generating value-added for the business sector. Furthermore, accelerating the development of innovative entrepreneurs through the linkage of private sector, government, education, and society can create a robust innovation ecosystem from the ground up.
The Department of Pharmaceutics and Industrial Pharmacy, along with the Master of Science Program in Cosmetic Science, Faculty of Pharmaceutical Sciences, Chulalongkorn University, has a mission to manage teaching and research for innovation to develop knowledge related to research and development of pharmaceuticals and cosmetics. Recognizing the importance of this, we organized the 1st International Conference in Pharmaceutics and Cosmetics (ICPCos) as an academic platform, providing opportunities for faculty members, researchers, students from various related fields, as well as interested individuals from both private and public sectors nationwide to participate and learn about advancements in pharmaceutical and cosmetic research and innovation. The conference featured keynote speeches by qualified speakers, presentations of research works by renowned researchers, both domestic and international, and opportunities for attendees to present their own research in oral and poster formats, fostering knowledge exchange, research experiences, and the commercial utilization of research outcomes in the future. The conference covered the following topics:

Scientific Insights into Skin Health and Vitality: Achieving Balance for Healthy Skin
Technological Advances and Future Outlook in Pharmaceutical and Cosmetic Industry

Moreover, the 1st International Conference in Pharmaceutics and Cosmetics (ICPCos) received collaboration from faculty members at the School of Pharmacy, Monash University Malaysia, Malaysia. This collaboration aimed to establish a network of researchers (international linkage) between faculty members from both institutions to exchange knowledge, research experiences, and promote cooperation in research endeavors between Thai researchers and international counterparts in an equitable manner.
OBJECTIVE
1. To provide opportunities for researchers, scholars, faculty members, students, and interested individuals from various governmental and private organizations to present their research work at an international level, aiming to enhance progress and leadership in academic endeavors within Thailand at the regional level.
2. To facilitate the meeting and exchange of knowledge and academic experiences in research and innovation among researchers and scholars, both Thai and international, involved in relevant fields.
3. To allow Thai researchers and scholars to become acquainted with and familiarize themselves with contemporary pharmaceutical, cosmetic, and scientific researchers from abroad, leading to academic and research cooperation at institutional levels in the future.
4. To produce joint outputs with renowned international researchers or scholars invited, with the expectation of yielding at least two items from the following list.
4.1 Research projects that have applied for funding from external sources with a budget of no less than 1,000,000 baht.
4.2 Published works where the project leader or co-researcher is listed as the first author or corresponding author in international journals with an impact factor listed in ISI SCOPUS or PUBMED databases at the level of Quartile 1 or higher, for both Science and Technology and Health Sciences disciplines.
4.3 Works that have social and/or economic impact, supported by evidence.

KEY ACTIVITIES:

Expert Talks: Presentations by leading international speakers in pharmaceutics and cosmetics.
Innovative Materials: Insights into the latest advancements from top cosmetic suppliers.
Global Collaboration: Opportunities for research partnerships with international institutes.
Poster Awards: Recognition for the best research posters.

IMPORTANT DATE:

Abstract submission deadline / Early bird registration October 31st, 2024

REGISTRATION FEE

REGISTRATION

Registration link(ลิ้งค์ลงทะเบียน)
Check your name on the registrant list. (ตรวจสอบรายชื่อลงทะเบียน)
Payment method (วิธีชำระเงินค่าลงทะเบียน) / Payment slip submission (ลิ้งค์ส่งหลักฐานการโอนเงิน)

MEETING SCHEDULE

AUTHOR GUIDANCE
Abstract

Your abstract should be structured as shown in the Abstract template. It must fit on one page of A4 paper with max. 250 words. Please use this template for your preparation.
An abstract must be typed in Arial font, i.e. 12-point Arial with bold typeface for the study title, 10-point Arial with regular typeface for the paper body, and 9-point for the authors’ addresses/affiliations. Please use single-spaced lines to save the page space.

ABSTRACT SUBMISSION​ ​
On behalf of the Scientific Committee of the ICPCos, we thank you for submitting your work for presentation at the 1st International Conference in Pharmaceutics and Cosmetics (ICPCos) in Bangkok, Thailand. Please review the guidelines before submitting your abstract. All abstracts must be submitted through our online submission system.
ABSTRACT BOOK
GUIDELINES FOR POSTER PRESENTER

INVITATION LETTER/OFFICIAL DOCUMENT

โครงการ การประชุมวิชาการนานาชาติทางเภสัชกรรมและเครื่องสำอาง ครั้งที่ 1
กำหนดการ การประชุมวิชาการนานาชาติทางเภสัชกรรมและเครื่องสำอาง ครั้งที่ 1
​จดหมาย​ไม่ถือเป็นวันลา
จดหมายเชิญเข้าร่วมการประชุม

CONTACT US
Continuing Education Unit (for registration/receipt of payment).
Phone: +662-218-8283; Email: ICPCos@pharm.chula.ac.th

โครงการอบรม เรื่อง “ปัญญาประดิษฐ์ทางเภสัชศาสตร์”
2024-11-15 08:00 - 17:00 | โครงการอบรมเชิงปฏิบัติการ เรื่อง “AI Drug Hunter: ปัญญาประดิษฐ์กับการค้นพบยาแห่งอนาคต”
โครงการอบรม เรื่อง “ปัญญาประดิษฐ์ทางเภสัชศาสตร์”
วันศุกรที่ 15 พฤศจิกายน 2567
ณ โรงแรมปทุมวันปริ๊นเซส กรุงเทพมหานคร
CPE 5.50 Credits
หลักการและเหตุผล
ปัญญาประดิษฐ์ (Artificial Intelligence หรือ AI) เป็นเทคโนโลยีที่มีบทบาทสำคัญและกำลังเข้ามามีอิทธิพลต่อการดำเนินงานในภาคเภสัชกรรมอย่างมาก โดยสามารถนำมาประยุกต์ใช้ในหลากหลายด้าน เช่น การค้นพบและพัฒนายาใหม่ การวินิจฉัยและการรักษาโรค การจัดการสต็อกยา การติดตามการใช้ยาของผู้ป่วย และการให้คำปรึกษาด้านยาแก่ผู้ป่วย เป็นต้น ดังนั้น เภสัชกรจึงจำเป็นต้องมีความรู้ความเข้าใจเกี่ยวกับหลักการและการประยุกต์ใช้ AI ในงานเภสัชกรรม เพื่อให้สามารถนำเทคโนโลยีดังกล่าวมาใช้ประโยชน์ในการปฏิบัติงานได้อย่างมีประสิทธิภาพ และสามารถตอบสนองต่อความต้องการของผู้ป่วยและระบบสาธารณสุขได้อย่างเหมาะสม
โครงการอบรมปัญญาประดิษฐ์ทางเภสัชศาสตร์นี้ จึงมีวัตถุประสงค์เพื่อให้เภสัชกรได้เรียนรู้และเข้าใจหลักการพื้นฐานของ AI รวมถึงการประยุกต์ใช้ AI ในงานเภสัชกรรมในด้านต่างๆ ตลอดจนได้ทราบถึงประเด็นด้านกฎหมาย จริยธรรม และความปลอดภัยที่เกี่ยวข้อง เพื่อให้เภสัชกรสามารถนำความรู้ที่ได้รับไปประยุกต์ใช้ในการปฏิบัติงานได้อย่างเหมาะสมและมีประสิทธิภาพ
วัตถุประสงค์
เพื่อให้เภสัชกรมีความรู้ความเข้าใจเกี่ยวกับหลักการพื้นฐานของปัญญาประดิษฐ์ และการประยุกต์ใช้ในงานเภสัชกรรม
เพื่อให้เภสัชกรสามารถนำความรู้เกี่ยวกับปัญญาประดิษฐ์ไปประยุกต์ใช้ในการปฏิบัติงานด้านต่าง ๆ ของ เภสัชกรรม เช่น การค้นพบและพัฒนายาใหม่ การออกแบบกระบวนการผลิต การผลิต การควบคุมคุณภาพ การวินิจฉัยและการรักษาโรค การจัดการสต็อกยา การติดตามการใช้ยาของผู้ป่วย และการให้คำปรึกษาด้านยาแก่ผู้ป่วย
เพื่อให้เภสัชกรตระหนักถึงประเด็นด้านกฎหมาย จริยธรรม และความปลอดภัยที่เกี่ยวข้องกับการใช้ปัญญาประดิษฐ์ในงานเภสัชกรรม
อัตราค่าลงทะเบียน ท่านละ 3,000 บาท

ผู้สนใจเข้าร่วมประชุมสามารถลงทะเบียนได้ที่เว็บไซต์
(https://www.ce.pharm.chula.ac.th/) หน่วยการศึกษาต่อเนื่อง คณะเภสัชศาสตร์ จุฬาลงกรณ์มหาวิทยาลัย
คุณราตรี ลี้จันทรากุล หน่วยการศึกษาต่อเนื่อง โทรศัพท์ 0-2218-8283 หรือ e-mail: ce@pharm.chula.ac.th
กำหนดการอบรม
ลงทะเบียน
ส่งหลักฐานการชำระค่าลงทะเบียน
